Rade Vujovic Generalni Direktor\nRADE VUJOVIĆ je Generalni Direktor Roaming Networks kompanije od februara 2014.godine. Pod njegovim liderstvom Roaming Networks postaje lider na tržištu sa visokim stepenom kompetentnosti i prisustva na tržištima Balkana u četiri strateške linije poslovanja u telekomunikacijama: Pasivnim optičkim mrežama i pristupnim sistemima, Radio komunikacijama, INK infrastrukturnim i Data Centrima i Sistemima tehničke zaštite. Tokom ovog perioda, Roaming Networks je takođe stabilizovao svoju profitabilnost. Pre nego što se pridružio Roaming grupi, od 2012. godine pa do početka 2014. godine, gospodin Vujović je bio Izvršni direktor kompanije Apex Solution Technology. Zajedno sa svojim timom uspešno je implementirao integrisani informacioni sistem za upravljanje saobraćajem i naplatom u javnom prevozu Beograda i isti doveo u sklad sa EU standardnim rešenjima. Prethodno kao Tehnički direktor Targo Telekoma, rukovodio je planiranjem i izgradnjom prve FTTH mreže u Srbiji. Pre povratka na tržište telekomunikacija u Srbiji, gospodin Vujović je radio u Omanu, gde je tokom pet godina predvodio razvoj mreže za paketsku komutaciju i servise dodatne vrednosti u Nawras mobilnoj i fiksnoj mreži, članici Ooredoo grupe, koja zauzima vodeću lidersku poziciju na tržištu Omana. Gospodin Vujović je studirao Elektrotehnički fakultet, Univerziteta u Beogradu. Po završetku osnovnih studija uspešno je upisao i završio postdiplomske magistarske studije i time stekao zvanje Magistra elektrotehničkih nauka.\nTomislav Nesovanovic Direktor prodaje\nLjubomir Kmekic Direktor kompanije BiH\nVukašin Petrovic Zamenik direktora\nVUKAŠIN PETROVIĆ je na poziciji Zamenika Direktora kompanije Roaming Networks od marta 2020. godine. Pre toga iskustvo je sticao u kompaniji Inmek VS d.o.o. - počevši od pozicije Menadžera komercijalnog i tehničkog sektora do pozicije Generalnog Direktora, gde je učestvovao u izgradnji, rastu i unapredjenju kompanije. Bavio se kontrolom i upravljanjem tehničkog, finansijskog, logističkog sektora, kao i sektora nabavke i razvoja poslovanja gde je bio je odgovoran za veliki broj ljudi. Poseduje odlične organizacione veštine i sposobnost rukovođenja projektima. Interesovanja su mu pored toga usmerena i ka humanitarnom radu i sportu kojim se profesionalno bavio. Vukašin Petrović je na poziciji Zamenika Direktora kompanije Roaming Networks od marta 2020. godine. Pre toga iskustvo je sticao u kompaniji Inmek VS d.o.o. - počevši od pozicije Menadžera komercijalnog i tehničkog sektora do pozicije Generalnog Direktora, gde je učestvovao u izgradnji, rastu i unapredjenju kompanije. Bavio se kontrolom i upravljanjem tehničkog, finansijskog, logističkog sektora, kao i sektora nabavke i razvoja poslovanja gde je bio je odgovoran za veliki broj ljudi. Poseduje odlične organizacione veštine i sposobnost rukovođenja projektima. Interesovanja su mu pored toga usmerena i ka humanitarnom radu i sportu kojim se profesionalno bavio. Stekao je master diplomu elektrotehnike na Elektrotehničkom fakultetu Univerziteta u Beogradu, smer Fizička Elektronika – Opto i nano tehnologije i laserska tehnika.\nBlagoje Nesovanovic Direktor Sektora za nabavku i logistiku\nLjubinka Lutkic Izvršni Direktor za radio komunikaciju\nLjubinka Lutkić je na poziciji Izvršnog Direktora za radio komunikacije. Ljubinka se pridružila kompaniji još davne 2009. godine počevši od pozicije Menadžer operacija, preko Menadžera za razvoj poslovanja, pa sve do Direktora sektora za razvoj poslovanja i prodaje. U toku dosadašnjeg rada u kompaniji Roaming Networks vodila je pripremu i ugovaranje najvećih projekata u okviru sektora Radio komunikacije, kako na domaćem tržištu tako i na tržištima na kojima je kompanija Roaming Networks tek širila i započinjala svoja poslovanja : Bosna i Hercegovina, Crna Gora, Nemačka, Hrvatska. Ljubinka poseduje veliko radno iskustvo, od preko 20 godina u okviru segmenta radio komunikacija, otpočevši svoju karijeru sa radom u projektnom birou na izradi projektne dokumentacije i to na projektima za izgradnju baznih stanica mobilne mreže operatera, koja je tada bila u samom začetku. Završila je Elektrotehnički Fakultet u Beogradu, smer Elektronika i Telekomunikacije. Nosilac je licence za Odgovornog projektanta i Odgovornog izvođača radova telekomunikacionih mreža i sistema.\nDragan Travica Chief Digital Officer (CDO)\nDRAGAN TRAVICA je na poziciji Chief Digital Officer (CDO) u Roaming Solution grupi od marta 2020. godine. Sa već postojećim poznavanjem kompanija koje posluju u okviru grupe, procesa, potencijala, resursa i izazova Dragan Travica u saradnji sa timom, nastavlja da radi na ostvarivanju definisanih ciljeva kompanije. On je član Roaming Networks tima od 2014. godine. Počeo je od važne i odgovorne pozicije Tehničkog direktora, na kojoj je proveo prve dve godine rada u kompaniji, da bi poslednjih četiri godine, proveo na pozicijama Direktora Operacija i Izvršnog Direktora za radio komunikacije. Tokom više od 17 godina u telekomunikacionoj industriji, stekao je značajno tehničko i organizaciono iskustvo. Radio je kao Tehnički direktor u kompaniji Apex Technology Solutions u periodu implementacije integrisanog informacionog sistema za upravljanje saobraćajem, čime je isti doveden na nivo EU standardnih rešenja. Prethodno je bio na poziciji Menadžera za planiranje i održavanje telekomunikacionih servisa u kompaniji Targo Telekom, kao i Menadžer Packet Core-a i IP mrežnog planiranja u kompaniji VIP Mobile u Srbiji. Pre toga, do 2009. godine, bio je na poziciji Eksperta za mobilne komunikacije u kompaniji Nawras, Omani Qatari Telecommunications Company S.A.O.C. DraganTravica ima diplomu Mastera na Elektrotehničkom fakultetu Univerziteta u Beogradu\nNikola Petrovic Izvršni direktor USA\nMilos Jerosimić Direktor za razvoj poslovanja internacionalnih tržišta\nMiloš Jerosimić je direktor za razvoj poslovanja internacionalnih tržišta. Svoju profesionalnu karijeru započeo 2008. godine, upravo u kompaniji Roaming Networks, a tokom godina promenio je nekoliko pozicija. Svoj razvojni put započeo je kao inženjer, da bi 2013. godine bio imenovan za operacionog menadžera, a zatim postaje rukovodilac službe za planiranje, izgradnju i održavanje pristupnih mreža. Nakon što se pokazao kao izuzetan menadžer za razvoj poslovanja, 2018. godine postaje direktor operacija u Nemačkoj, predvodeći jedan od većih evropskih projekata kompanije Roaming Networks. Miloša odlikuje izuzetna stručnost u oblasti radio i radiorelejnih mreža, ali i sposobnost da u najkraćem roku rešava složene probleme, vodeći računa o stabilnosti i sigurnosti celog sistema. Odlikuju ga osobine timskog igrača, koji je iskusan u životu i radu u međunarodnom okruženju. Miloš je diplomirao na Elektrotehničkom Fakultetu u Beogradu, na odseku za elektroniku.\nHrvoje Komerički Direktor operacija Hrvatske i Slovenije\nHrvoje Komerički je Direktor operacija Roaming Networks kompanije za Hrvatsku i Sloveniju od avgusta 2019. godine. Pre dolaska u Roaming Networks radio je kao viši menadžer za razvoj poslovanja, i kao viši voditelj projekata u I-New Unified Mobile Solutions AG, gde je bio zadužen za EMEAR regiju. Za vreme rada u I-New kompaniji, zajedno sa svojim timom, uspešno je podigao i pokrenuo nekoliko mobilnih virtualnih operatera u regiji. Prethodno je radio u kompanijama Siemens i Nokia Siemens Networks, na različitim menadžerskim pozicijama vezanim za tehniku i razvoj poslovanja u CEE regiji, te je tokom tog vremena sarađivao sa svim važnijim telekomunikacionim operatorima u regiji. Deo svoje karijere je proveo i kao član tima kompanije Kate-Kom, gde je radio na pozicijama glavnog arhitekte za razvoj softverskih rešenja, glavnog menadžera tima za definiranje softverskih zahteva vezano za istraživanje i razvoj novih softverskih rešenja u telekomunikacijama. Na početku svoje karijere je pet godina proveo na Fakultetu elektrotehnike i računarstva u Zagrebu, kao asistent na Zavodu za telekomunikacije i informatiku. Za vreme rada na fakultetu je stekao zvanje magistra, završivši postdiplomske magistarske studije.\nDanijela Ducic Direktora sektora za ključne klijente\nDANIJELA DUČIĆ je na poziciji Direktora sektora za ključne klijente od juna 2020.godine, nakon više od četiri godine provedenih na poziciji Direktora sektora za razvoj poslovanja u kompaniji Roaming Networks. Ona je inženjer sa velikim iskustvom, dokazanim veštinama upravljanja i negovanja odnosa sa klijentima, koja dobro poznaje sve linije poslovanja u našoj kompaniji, kao i procese poslovanja. Pridružila se kompaniji Roaming Networks kao menadžer za razvoj poslovanja u Enterprise sektoru, gde je provela godinu dana na uspostavljanju kontakata sa novim klijentima, organizaciji vođenja novih projekata i razvoju saradnje sa novim partnerima i vendorima. Posle toga, Danijela je preuzela poziciju Rukovodioca službe za razoj poslovanja. Tokom petnaest godina provedenog u telekomunikacionoj industriji, karijeru je izgradila u kompaniji P.S.Telefonija a.d., najpre kao inženjer prodaje, zatim kao menadžer za strateške klijente, da bi poslednje tri godine provela na poziciji Rukovodioca sektora za komercijalnu i tehničku pripremu pri odeljenju za informacione i komunikacione tehnologije. Gospođa Dučić poseduje diplomu Saobraćajnog fakulteta Univerziteta u Beogradu, smer poštanski saobraćaj i telekomunikacije. Izgradivši karijeru u telekomunikacionoj industriji, fokus joj je na negovanju dobrih poslovnih odnosa sa strateškim klijentima kompanije.\nMiljan Petkovic Izvršni Direktor direkcije za finansije\nMILJAN PETKOVIĆ je Izvršni Direktor direkcije za finansije Roaming Networks Grupe. Pre toga je bio direktor sektora za finansijsku kontrolu poslovanja Roaming Solutions-a. Pridružio se kompaniji marta 2014. godine. Na dnevnoj osnovi odgovoran je za finansijski menadžment i poslovanje povezanih kompanija. Pre nego što se pridružio Roaming Solutions grupi, bio je na pozicijama Finansijskog kontrolinga, a nakon toga i na poziciji Direktora finansija i računovodstva Delta DMD grupe. Prethodno je radio na različitim pozicijama u finansijama i kontroli radeći u većem broju industrija, i samim tim je doneo kompaniji Roaming Solutions novi pristup finansijskom poslovanju i ophođenju.\nDavor Rajčić Direktor Roaming Networks Security\nDavor Rajčić je na poziciji Direktora od 2019. godine, kada je sa svojim timom inženjera i tehničara prešao u kompaniju Roaming Networsk Security.Profesionalnu karijeru je započeo, 1998. godine u TE Kosova A, u Obiliću. Od 2003.godine počinje da radi u kompaniji Lunatronik, na poziciji vodeći inženjer integrisanih sistema bezbednosti. Napredak i intenzivni rad u ovoj oblasti vrlo brzo ga svrstavaju u red najboljih inženjera u našoj zemlji. Od 2007. godine prelazi u kompaniju G4S Secure Solutions, gde je radio na poziciji glavnog menadžera i rukovodioca projektne prodaje. Sa svojim najužim saradnicima, za kratko vreme, uspeva da napravi respektabilan tim koji se brzo afirmisao na srpskom tržištu,a brojne preporuke i pohvale za svoj rad na izvedenim projektima dobijaju od mnogih sveskih kompanija (Grundfos, Ericsson, Henkel, Cooper Tires, Bosch, Carslberg, Dr Oetker, USA Embassy Serbia i dr.) Rođen je u Istoku, na Kosovu i Metohiji, gde je završio Elektrotehnički fakultet u Prištini, smer Elektronika i Telekomunikacije, kao jedan od studenta generacije. Oženjen je i otac tri sina.\nFilip Banković Izvršni direktor za razvoj poslovanja internacionalnih tržišta i Izvršni direktor za razvoj poslovanja internacionalnih tržišta\nFILIP BANKOVIC je Izvršni direktor za razvoj poslovanja internacionalnih tržišta i Izvršni direktor za razvoj poslovanja internacionalnih tržišta kompanije Roaming Networks od januara 2021. godine. Filip ima preko 20 godina međunarodnog iskustva u pružanju najsavremenijih telekomunikacionih usluga u mobilnim, internet, video i fiksnim mrežama. Ima bogato iskustvo u domenu planiranja, razvoja, izgradnje i održavanja mrežne infrastrukture, kao i u domenu tehnološke strategije, konvergencije, virtualizacije, automatizacije, cloud tehnologija, digitalnih usluga i analitike. Filip dolazi iz kompanije Telekom Srbija, gde je osam godina obavljao funkciju izvršnog direktora za tehniku, učestvujući u vođenju kompanije.


Nakon uspešne realizacije projekta Kalman u 2013. godini investitor je nastavio radove u industrijskoj zoni u Šimanovcima realizacijom novog skladišnog objekta površine 3000m2.\nObjekat je realizovan po principu "ključ u ruke". Projektovanje, ishodovanje dozvola i izgradnja zajedno sa tehničkim prijemom su trajali kraće od 3 meseca, što je omogućilo investitoru izdavanje objekta ranije nego što je bilo predviđeno investicionim planom.\nU materijalizaciji objekta je uspešno primenjena kombinacija termoizolacionih sendvič panela proizvođača “BRUCHA”, ALU fasade i aluminijumskih kompozitnih panela K-bond što je objektu osim upotrebnog dala i estetski kvalitet.\nOvo je 7. objekat Konstruktora u nizu na kome je primenjen vibropresovani behaton za obradu saobraćajnih površina, dokazujući prednosti u odnosu na asfalt. Visoka nosivost, lako održavanje i ekološki karakter (nema primene bitumena) su prevladali u odnosu na tradiciju izrade saobraćajnica od asfalta. Naravno i niska cena koja predstavlja značajan argument u donošenju odluka koje omogućavaju uštede za investitora.


- Ustvari, same Sjednjene Američke Države danas predstavljaju ogroman finansijski mehur. A mehuri neminovno pucaju - napisao je Puškov na Telegramu.\nPrema njegovim rečima, Amerika oživljava ekonomiju nakon pandemije prodajom hartija od vrednosti i povećanjem duga, što vodi ka finansijskom pregrevanju. Kako je dodao, Rusija se u proteklih nekoliko godina obazrivo povukla iz američkih državnih obveznica.\n- Pad Sjedinjenih Američkih Država kao hegemona neće se ograničiti jednim padom u Avganistanu, a takođe se neće ograničiti na oblast geopolitike - konstatovao je senator.\nRUSIJA GRADI NOVI GRAD: Putin potpisao važan sporazum!\n03. 09. 2021. u 17:09\nPodsetimo, još u proleće 2018. godine Rusija je počela da naglo smanjuje ulaganje u američke državne obveznice. U maju je ulaganje smanjeno za oko 150 miliona dolara – do 3,8 milijardi dolara, pokazuju podaci Ministarstva finansija SAD.\nPočetkom jula, Ministarstvo finansija Rusije je izvršilo operaciju, izbacivši u potpunosti dolar iz Fonda nacionalnog blagostanja.\nAleksej Puškov Rusija Rusija vesti SAD vesti


Savić: Status razvijene opštine obaveza da se zadrži razvojni korak | Palelive.com\nPočetna Novosti Aktuelnosti Savić: Status razvijene opštine obaveza da se zadrži razvojni korak\nSavić: Status razvijene opštine obaveza da se zadrži razvojni korak\nNačelnik opštine Pale Slobodan Savić rekao je Srni da su Pale 2009. godine dobile status razvijene opštine što je još jedna dodatna obaveza da se zadrži razvojni korak. „Za nas je ovo veliko priznanje i čast, ali i obaveza da se i dalje radi na razvoju paljanske opštine“, naglasio je Savić i dodao da je ovaj uspjeh rezultat dugogodišnjeg rada. Savić je podsjetio da je razvijenost opština utvrđena prema kriterijumima Narodne skupštine RS, navodeći da postoje četiri kategorije – izrazito nerazvijene, nerazvijene, srednje razvijene i razvijene opštine. Prema njegovim riječima, kriterijumi za ocjenu razvijenosti opština su ostvareni prihodi, da je budžet po glavi stanovnika 123 KM, a među tim kriterijumima su i broj učenika, broj ljekara, broj telefonskih priključaka, broj automobila, te razvijenost putne mreže. „Opština Pale trenutno održava i radi na 466 kilometara puteva, od čega je 51 kilometar magistralnih puteva, 55 kilometara regionalnih i 300 kilometara lokalnih i 60 kilometara ulica“, rekao je on i dodao da je to velika putna mreža koja se održava i zimi čisti. Savić je naglasio da je i budžet opštine Pale usmjeravan pravilno naročito na kapitalna ulaganja i nije bio potrošački već razvojni, što je uticalo da opština iz srednje razvijene pređe u kategoriju razvijenih opština. On je naglasio da će do kraja godine morati raditi novi rebalans, ukoliko lokalno „Šumarstvo“ ne izmiri svoje obaveze prema opštini i pojedinci ne uplate sredstva na ime rente i zemlje. Savić je podsjetio da je prvim rebalansom budžet umanjen za 236.000 KM, a drugim rebalansom, ukoliko se desi, biće umanjen za 500.000 KM, tako da bi ostvareni budžet za ovu godinu mogao iznositi oko 9.150.000 KM. On je naglasio da su Pale i studentski centar, a opredijelile su se i za turizam i poljoprivredu – proizvodnju zdrave hrane, što je još motiv da Pale, Jahorina i sve turističke destinacije postanu ljepše i privlačnije. „Mi smo za nekoliko godina promijenili lice Pala i to je već jedna urbana sredina koja svakim danom postaje sve ljepša i privlačnija“, rekao je Savić.\nPrethodni članakPredstavljamo: Ptica Bus web site\nNaredni članakOdbornici oštro osudili nedolazak univerzitetskih predstavnika


BMW vraća na servis 430.000 automobila › Made-in-Germany.rs\nNemačka automobilska kompanija BMW je uputila poziv vlasnicima automobila Serije 3, proizvedenih između 2004. i 2011. godine (E90 i E93), da se jave na servis zbog mogućeg kvara koji može dovesti do požara.\nBMW će samo u Nemačkoj opozvati 430.000 svojih vozila, a koliko će na servis pozvati automobila u ostatku Evrope još uvek nije saopšteno. Prema informacijama iz kompanije, ovaj opoziv traje još od sredine januara, prenosi portal automobili.ba.\nU saopštenju nemačkog proizvođača vozila se navodi da kod automobila iz navedene serije u ekstremnim slučajevima postoji problem sa regulatorom ventilatora hladnjaka, koji može da dovede do požara u vozilu.\nNaime, eventualni kvar može da dovede do pregrevanja, kratkog spoja ili topljenja na kontaktu utičnice ili čak da izazove i požar u vozilu, budući da korozija povećava verovatnoću kvara.\nZbog toga BMW poziva vlasnike spornih automobila da ih dovezu u servis gde će im biti proverene instalacije električnih uređaja, koje će biti zamenjene ukoliko postoji sumnja na kvar. Popravka na vozilu će trajati oko sat vremena, preciziraju u kompaniji.


Podneta tužba: Trudnica primala platu 26.000, a poslodavcu plaćala 30.000 dinara - Bebiron.net - Kompletan vodič za trudnice, porodilje i roditelje.\nSlučaj Snežane Perović može biti model za rešavanje sličnih slučajeva u budućnosti\nPoverenica za zaštitu ravnopravnosti Brankica Janković podnela je Višem sudu u Beogradu tužbu za zaštitu Snežane Pešović iz Beograda od diskriminacije.\nKako javlja RTS, ako dobiju tužbu, to može biti model za rešavanje sličnih slučajeva u budućnosti.\nPodsetimo, dok je bila trudna, Snežana Pešović je od poslodavca primala platu 26.000 dinara, a njemu uplaćivala 30.000 dinara mesečno. I to je tek deo problema, jer joj je poslodavac ostao dužan tri plate i doprinose za mesec dana.\nOd 2007. godine radila je neprijavljena, a kada je ostala u drugom stanju, zdravstvena knjižica bila joj je neophodna. Poslodavac je pristao da je prijavi, ali uslov je bio da ona njemu daje novac za doprinose. Uz ugovor o radu, navodi, morala je da potpiše i blanko ugovor o otkazu. Kaže da je bila u petom mesecu trudnoće i da nije imala izbora.\nPriča da je njena zvanična plata bila 35.000 dinara, a od toga je za doprinose poslodavcu davala 21.000. Tako je bilo do trenutka kada je zbog trudnoće mogla da radi svega pola meseca. Od tada, njena plata je iznosila oko 26.000 dinara, a ona je gazdi davala još 9.000, kao razliku do plate na koju je bila prijavljena.\nSnežana kaže da je poslodavca prijavljivala više puta, a tek je na poslednju prijavu dobila informaciju da je pokrenut prekršajni postupak.\nPolazak u jaslice i vrtić - važna psihol…\nPrvi dan je veliko uzbuđenje i poseban je i za decu i z...\nBebe počinju da razvijaju govor vrlo rano, a već u šest...\nZABLUDA je da beba može napolje tek 40 dana od rođenja...\n20 razloga zašto jedan dvogodišnjak ima …\nDa li se vaš mališan ikada požalio da mu je teško? Duho...\nFizička kazna u vidu udaranja deteta po guzi može da pr...\nStreptokokne upale grla kod dece - simptomi i leče…


Isplaćeni skoro svi podsticaji za poljoprivrednike u RS iz prošle godine - Istinomjer\nMinistar poljoprivrede, šumarstva i vodoprivrede Republike Srpske, Boris Pašalić je u martu ove godine najavio kako će do početka aprila biti isplaćeni svi podsticaji za poljoprivrednike koji su planirani za 2018. godinu. Pašalić je ustvrdio da “isplata podsticaja za poljoprivrednike nikada nije bila bolja”, kao i da je u tom momentu od ukupno 71 milion KM planiranih podsticaja za prošlu godinu isplaćeno oko 62,5 miliona KM.\nPotrudićemo se da do kraja marta ažuriramo sve svoje obaveze iz prošle i izvršimo obaveze iz ove godine. Tu, prije svega, mislim na premiju za mlijeko. Želimo da već u narednim danima isplatimo jednu takvu premiju.”\nBoris Pašalić, 19.03.2019.\nPrema informacijama sa zvanične web stranice Agencije za agrarna plaćanja RS, podsticaji za mlijeko isplaćeni su 26. marta ove godine.\nMinistarstvo poljoprivrede, šumarstva i vodoprivrede Republike Srpske posredstvom Agencije za agrarna plaćanja Republike Srpske danas je isplatilo 3.001.419 KM po osnovu podsticaja za poljoprivrednu proizvodnju. Isplaćena je jedna premija za mlijeko iz 2018. godine u visini 2.452.819 KM i premija za tov brojlera za 2018. godinu, za šta je izdvojeno 548.600 KM.\nAgencija za agrarna plaćanja RS, 26.03.2019.\nIstinomjer je kontaktirao Ministarstvo poljoprivrede, šumarstva i vodoprivrede RS, te smo dobili informaciju da je na ime podsticaja iz 2018. godine ostalo da se isplati još nešto više od milion KM.\n“Što se tiče obaveza iz 2018. godine zaključno sa danom 23.04.2019. isplaćeno je 69.917.763 KM od ukupnog budžeta od 71 milion KM, što je 98,47% i možemo reći da navedeni procenat predstavlja rekordnu dinamiku u isplati podsticaja, s obzirom da je do kraja februara mjeseca trajao unos obračuna po osnovu zahtjeva za sredstva iz 2018 godine. Ukupan iznos preostalih neplaćenih obaveza iznosi 1.081.985,66 KM ( 1,53 %) koji ce biće isplaćeni u narednih nekoliko dana.”\nS obzirom da su premije za mlijeko ipak isplaćene nekoliko dana nakon što je to najavio i resorni ministar Pašalić, a da je još uvijek ostao dio neisplaćenih podsticaja za poljoprvrednike iz prošle godine, Istinomjer će njegovo obećanje ocijeniti kao djelimično ispunjeno. I dalje ćemo pratiti da li će preostale obaveze prema poljoprivrednicima iz 2018. godine biti “isplaćene u narednih nekoliko dana”.


Evropski lideri: EU neće posredovati u katalonskoj krizi, niko neće priznati nezavisnost … – NovostiDana.rs\nEvropski lideri: EU neće posredovati u katalonskoj krizi, niko neće priznati nezavisnost …\nEvropski lideri odbacili su danas mogućnost da EU posreduje u sporu izmedju Španije i Katalonije, nakon što je španska vlada saopštila da razmatra preduzimanje koraka ka oduzimanju autonomije Kataloniji.\nPredsednik Evropskog saveta Donald Tusk je rekao novinarima na marginama samita EU u Briselu da „nema mesta za bilo kakvu vrstu posredovanja, niti medjunarodnih inicijativa ili akcije“.\nPredsednik Evropskog parlamenta Antonio Tajani izjavio je da „niko u Evropskoj uniji“ neće priznati Kataloniju kao suverenu državu ako proglasi nezavisnost od Španije.\nTajani je na samitu EU u Briselu rekao i da nema nameru da se sastane sa katalonskim liderom Karlesom Pućdemonom, niti da posreduje u krizi u Španiji nastalom zbog situacije sa Katalonijom.\nOn je secesionistički spor nazvao „unutrašnjim pitanjem Španije“.\nUpitan zbog čega se još nije sastao sa Pućdemonom, Tajani je rekao da je Vlada Španije jedini „zakoniti“ predstavnik za razgovore o tom pitanju.\nPredsednik Evropskog parlamenta je dodao da je katalonska vlada „prekršila odredbe Ustava Španije“, ali i da je prekršila pravila kada je u pitanju katalonska autonomija.


Tanjug 7. septembra 2018. 14:43\nBEOGRAD – Dečiji filmski festival „Kids Fest“ biće održan od 15. do 21. oktobra pod sloganom „Moja filmska zvezda“.\nCentralna lokacija 14. „Kids Festa“ biti Kombank dvorana, dok će mališani moći da uživaju u najboljim ostvarenjima i u drugim bioskopima u Beogradu, Novom Sadu, Nišu i još 30 gradova širom Srbije, najavio je danas „MegaKom film“.\nIdeja festivala je da se deci predškolskog i školskog uzrasta prikažu najkvalitetnija filmska ostvarenja iz celog sveta, kao i da im se pruži edukativni sadržaj kroz zabavu, kreativne radionice i igraonice.\nNajmlađi ljubitelji sedme umetnosti će, zajedno sa svojim roditeljima, bakama i dekama, biti u prilici da prisustvuju filmskim premijerama animiranih, igranih i dokumentarnih filmova iz SAD, Irske, Francuske, Estonije, Norveške, Danske, Holandije i Kine.\nFilmovi namenjeni najmlađem uzrastu biće sinhronizovani na srpski jezik, dok će tinejdžeri i ove godine uživati u specijalnom „Teen“ programu.\nCene karata za bioskopske projekcije na „Kids Festu“ biće veoma pristupačne, kao i prethodnih godina, a detaljnije informacije o festivalu biće uskoro saopštene.


Ovoga tjedna ministar Federalnog ministarstva prostornog uređenja Josip Martić i općinski načelnik Mato Zovko, potpisali su "Ugovor o sufinanciranju projekta: saniranje šteta i obnavljanje infrastrukture oštećene uslijed djelovanja klizišta/poplava".\nPotpisanim ugovorom Ministarstvo sufinancira projekt saniranja šteta i obnavljanja oštećene infrastrukture u Općini Žepče sa sredstvima u iznosu od 100.000,00 KM. Federalni ministar je naveo kako je u proteklim godinama bilo mnogo partnerskih projekata između Općine Žepče i Federalnog ministarstva prostornog uređenja, te da su svi uspješno realizirani. Naveo je kako vjeruje da će se potpisivanjem ovog ugovora posljednjeg za ovu godinu, napraviti veliki pomak u obnovi oštećene infrastrukture u Novoj 2020. godini.\n"Posljednjih godina je itekako mnogo sredstava došlo na područje općine Žepče, počev od saniranja puteva do utopljavanja škola, ali posebno mi je drago da smo sada potpisali još jedan Ugovor iz Programa saniranja šteta od poplava i klizišta" , kazao je načelnik Zovko. Općinski načelnik se zahvalio ministru na suradnji i sufinanciranju projekata, te je naveo kako je Općina Žepče posljednjih godina najviše Ugovora potpisala s Federalnim ministarstvom prostornog uređenja kada je riječ o izgradnji, ali i obnovi prioritetnih objekata, a potpisivanjem ovog ugovora Općina Žepče će u nastupajućoj novoj godini uvelike riješiti potrebe saniranja infrastrukture, kada su u pitanju ovogodišnje štete od poplava i klizišta.


Biznis.ba - Vlada RS: Poljoprivrednicima do kraja augusta 11 miliona KM\nOgromna šteta od suše\nA. A. 08:26 / 09.08.2017.\nVlada Republike Srpske je donijela zaključak da poljoprivrednicima u ovom bh. entitetu do kraja augusta bude uplaćeno 11 miliona KM zbog ogromne štete od suše.\nPrema njenim riječima, obaveze prema poljoprivrednicima iz prošle godine su u potpunosti izmirene, dok je za ovu godinu do sada isplaćeno 20 miliona KM, što je trećina agrarnog budžeta. Vlada RS-a je zatražila od Vijeća ministara BiH da hitno riješi problem s Hrvatskom u vezi s povećanjem taksi za pregled voća i povrća koje se izvozi u Hrvatsku ili da uvede recipročne mjere toj zemlji.\n"Nemoguće je sanirati kompletnu štetu, koja se ukupno procjenjuje na oko 50 posto. Zahvalan sam Vladi na setu mjera koje su u svakom slučaju sistemske", rekao je Dodik.


Voznijacki, Vinči i Sevastova u osmini finala US opena - Sportske.net\nTo je prvi plasman Voznijacki u osminu finala nekog grend slem turnira još od Vimbldona prošle godine.\nVoznijacki je pobedila za sat i 26 minuta, šest puta je oduzela servis protivnici, koja je napravila dva brejka. To je prvi put od januara da je Voznijacki vezala tri pobede na jednom turniru.\nDvostruka finalistkinja US opena, 74. teniserka sveta Voznijacki će u osmini finala igrati protiv pobednice duela domaće teniserke Medison Kiz i Naomi Osake iz Japana.\nItalijanska teniserka Roberta Vinči plasirala se u osminu finala pošto je pobedila Karinu Vitheft iz Nemačke sa 6:0, 5:7, 6:3. Vinči, prošlogodišnja finalistkinja US opena, će u osmini finala igrati protiv bolje iz meča Slovakinje Dominike Cibulkove i Ukrajinke Lesije Curenko.\nLetonka Anastasija Sevastova plasirala se u osminu finala pošto je pobedila Ukrajinku Katerinu Bondarenko sa 6:4, 6:1. Sevastova će u osmini finala igrati protiv pobednice duela Britanke Džoane Konte i Belinde Benčić iz Švajcarske.


Nove mogućnosti za revitalizaciju Podgrađa - Kultura - Dnevni list Danas\nPočetna » Kultura » Nove mogućnosti za revitalizaciju Podgrađa\nOtvoren kreativni centar u Petrovaradinu\n0Piše: R.D. 22. avgusta 2018. 18.34\nIstovremeno, najavljen je i početak 18. Festivala uličnih svirača – Gradić festa, koji se održava sledeće sedmice 30. avgusta do 1. septembra upravo u Podgrađu Petrovaradinske tvrđave.\nGradonačelnik Novog Sada Miloš Vučević ukazao je na značaj Festivala uličnih svirača u nastojanju da se Podgrađe revitalizuje i dobije novu namenu.\n„Festival je pokazao samostalnost i upornost u ideji revitalizacije, a sama selidba ove manifestacije u Podgrađe pokazala je da grad može da vodi i policentričnu kulturnu politiku, sa uspešnim događajima koji se organizuju i izvan Zmaj Jovine ulice i centra“, rekao je Vučević i dodao da je otvaranje ovog kreativnog centra znak podrške svima koji se bave kulturom i umetnošću, kao i najava nove konceptualnosti Podgrađa, u čiju će revitalizaciju Grad Novi Sad nastaviti sa ulaganjima.\nKao posebno važan momenat za dovršetak ideje o prenameni ove gradske četvrti od velikog istorijskog značaja, Vučević je istakao skorašnje potpuno puštanje u saobraćaj novoizgrađenog Žeželjevog mosta, čime će se stvoriti uslovi za dodatno rasterećenje saobraćaja i njegovu eventualnu preregulaciju i mogućno izmeštanje iz Podgrađa.\nBogat i zanimljiv sadržaj očekuje posetioce kreativnog centra „Prostor“ već od 1. septembra, neposredno po okončanju Festivala uličnih svirača – Gradić festa, najavila je izvršna direktorka asocijacije „Inbox“ Natali Beljanski Popović.\n„Gradić je samo jedna od tema kojom ćemo se baviti kroz rad ovog kreativnog centra i njegove programe, a „Prostor“ ćemo rado podeliti i sa drugim udruženjima, organizacijama i pojedincima sa zanimljivim idejama koje nam pomažu da postanemo bolji. Svi programi i sadržaji će promovisati jednakost, solidarnost, ljudska prava, udruživanje i slobodu izražavanja“, istakla je Beljanski Popović i ukazala na veliku pomoć i podršku pri realizaciji ove ideje, kao i čitave revitalizacije Podgrađa, od strane Mesne zajednice Petrovaradin, Zavoda za zaštitu spomenika kulture Novog Sada, kao i samih stanovnika Podgrađa.\nIdeja je da „Prostor“ u Beogradskoj ulici 11 u Petrovaradinu bude poligon za razmenu znanja, iskustva i ideja, ali i mesto za zajednički rad i stvaranje. Osim konferencija, seminara, predavanja i radionica iz različitih oblasti, ovo će biti mesto za izložbe, performanse, akustične svirke, filmske projekcije i druge\nPrve aktivnosti u ovom kreativnom biće vidljive već tokom predstojećeg Festivala uličnih svirača, kada će, između ostalog, tu biti održani konferencija i okrugli sto „Upotreba baštine“, kao i audio-vizuelni događaj „Different Trains“ Kvarteta Bilitis. Festival uličnih svirača će biti otvoren 30. avgusta, povorkom građana i učesnika od Trga slobode do Beogradske kapije, uz spektakularan koncert španskog pijaniste i performera Davida Morena.


Sjutra finale Start up akademije - preduzetnica.me\nPočetna»Teme»Sjutra finale Start up akademije\nFinale Start up akademije, na kojoj su odabrani studenti Elektrotehničkog i Prirodno-matematičkog fakulteta u prethodna četiri mjeseca uz pomoć mentora razrađivali inovativne ideje u pravcu pokretanja sopstvenog biznisa, održaće se sjutra u Podgorici.\nU saopštenju Elektrotehničkog fakulteta navodi se da će finalisti svoje projekte predstaviti pred internacionalnim žirijem, koji će zatim odlučivati o tri prvoplasirana tima za koja su pripremljene vrijedne nagrade.\n-Ideje koje će prezentovati rezultat su intenzivnog i kontinuiranog rada sa mentorima Snežanom Ivanović, Brankom Mitrovićem, Nenadom Novovićem, Ljubom Kneževićem, Dušanom Banovićem i Đurom Stojanovićem – dodaje se u saopštenju.\n-Obuka je počela u februaru. Uprkos poteškoćama koje je izazvala pandemija koron virusa, studenti su pokazali interesovanje da intenzivno rade na razvoju start up ideja, a mentori spremnost da im se nađu na raspolaganju i u punim kapacitetima pomognu da razviju svoje ideje do faze prihvatljive za finale takmičenja – navodi se u saopštenju.\nPrethodni PostObezbijediće do 200 miliona eura za podsticaj kreditiranja privrede\nSljedeći Post Konkurs za doktorska istraživanja


Bošnjaci, most prijateljstva Srbije i Turske - Kazaljka\nNaslovna/Novo/Politika/Bošnjaci, most prijateljstva Srbije i Turske\nGeneralni konzulat Republike Turske je prvo diplomatsko predstavništvo jedne strane države u Novom Pazaru.\nNOVI PAZAR – Generalni konzul Republike Turske u Novom Pazaru Bašar Bašol posjetio je danas Bošnjačko nacionalno vijeće i tom prilikom se susreo sa rukovodstvom tog organa. Nakon sastanka, generalni konzul Bašol je rekao da Turska vidi Bošnjake Sandžaka kao most prijateljstva između Srbije i Turske.\n„Mi vjerujemo da Bošnjačko nacionalno vijeće ima vrlo bitnu ulogu u jezičkom i kulturološkom smislu za našu braću iz Sandžaka i dok bude trajao moj mandat ovdje, ja sam uvijek spreman da sarađujem sa BNV“ – kazao je konzul Bašol.\nPredsjednica BNV Jasmina Curić je rekla da je posebno raduje što je turski konzul odlučio da svoj mandat ovdje u Sandžaku otpočne tako da mu prva aktivnost bude posjeta Bošnjačkom nacionalnom vijeću što potvrđuje da je BNV krovna institucija Bošnjaka.\n“Vjerujem da će generalni konzulat Turske svojim profesionalnim diplomatskim radom unaprijediti ekonomski i politički ambijent u Sandžaku i na taj način olakšati život svim građanima Sandžaka i šire regije koju generalni konzulat sa sjedištem u Novom Pazaru i pokriva. BNV će i ubuduće biti dobar partner svim zvaničnim institucijama Republike Turske u Srbiji i nastojat će da se kroz zajedničke projekte unaprijedi život Bošnjaka i svih građana u Sandžaku”, rekla je Curić.\nDanašnji susret sa rukovodstvom BNV je prva zvanična i radna posjeta prvog turskog konzula u Novom Pazaru.\nGeneralni konzul Bašar Bašol je prvi generalni konzul Republike Turske u Novom Pazaru, a početkom ovog mjeseca je otpočeo svoj mandat.


Grčka: Ciklon "Janos" za sobom ostavio troje mrtvih i nesagledive posledice katastrofe\nGrčka: Ciklon “Janos” za sobom ostavio troje mrtvih i nesagledive posledice katastrofe\nBy Spiros Sideris / Објављено на: September 21, 2020\nGrčka zbraja štetu od katastrofalnog prolaska mediteranskog ciklona „Janos“ koji je teško pogodio ostrva Jonskog mora, region Tesalije i posebno prefekturu Kardica, gde je troje građana smrtno stradalo, a najmanje dvoje se još uvek smatra nestalim.\n„Janos“ je posebno teško pogodio region Tesalije, koji civilna zaštita nije uključila u planove za stavljanje u pripravnost, pa je državni mehanizam bio nespreman za borbu sa jakom kišom koja je pogodila jugozapadni deo Tesalije.\nPrema rečima profesora geologije i predsednika Organizacije za planiranje i zaštitu od zemljotresa Efthimiosa Lekkasa, za 24 sata u okrugu Kardica palo je više od 2,5 miliona tona vode, što je rezultiralo poplavljivanjem više od 5.000 kuća, kolapsom mostova, dok je veći deo putne mreže, vodovodne i elektroenergetske infrastrukture uništen.\nProfesor Lekkas opisao je Kardicu kao „gotov grad“, pošto je video i proučio više od 100 mesta katastrofe širom sveta.\nNema radnje u istorijskom centru grada i na svim ulicama koje se protežu u centru, a da nisu u potpunosti uništene.\nStanovnici smatraju da je nedostatak političke odluke da se razbije nasip reke Karampali koja se nalazi na periferiji grada, sa strane polja, kako bi spasio grad Kardicuima i elemente krivičnog dela.\n97% preduzeća u centru Kardice pretrpelo je nesagledivu štetu, dok je centar grada bez električne energije već tri dana.\nJonska ostrva su takođe posebno snažnopogođena , jer su se našla u epicentru mediteranskog ciklona „Janos“. Luke, pristaništa, ali i kuće i infrastruktura teško su oštećeni jakim vetrom od 10 bofora i klizišta izazvanih obilnim kišama. Tipičan slučaj je selo Assos u Kefaloniji, koje je bukvalno zakopano ispod kamenja sa susedne planine.\n„Janos“ je potonuo ukupno 43 broda u Kefaloniji, tokom dva dana divljanja oluje.\nTakođe, u prefekturi Korint, selo Loutra iz Oraia Eleni poplavila je jaka kiša koja je uništila automobile i kuće. / Ibna\nKosovo: AAK ne vrši pritisak niti ucenjuje vladajuću koaliciju za mesto predsednika\n„U Bosni i Hercegovini međunarodne sudije moraju ustupiti svoja mesta nacionalnim sudijama!”


JKP Naissus - POVODOM SVETSKOG DANA VODA 2019 – VODA ZA SVE\nJKP“Naissus“ Niš će se i ove godine pridružiti obeležavanju Svetskog dana voda – 22. marta, ovoga puta sa članovima Udruženja građana“Zeleni ključ“ iz Niša, koji se bave ekologijom i održivim razvojem.\nNa celoj planeti se pod okriljem Ujedinjenih nacija obeležava“Svetski dan voda 2019. – Voda za sve“. Organizacijom različitih događaja na ovu temu, mnogobrojne institucije, preduzeća za snabdevanje vodom, predstavnici stručne javnosti i civilnog sektora, ekološki pokreti i mladi u celom svetu, pokušaće da javnosti prenesu informacije o vodi kao resursu budućnosti i ukažu na probleme sa kojim se dobar deo čovečanstva suočava kada je voda u pitanju.\nU okviru nedelje obeležavanja Svetskog dana voda, u utorak 19. marta 2019. godine obilaskom izvorišta Mediana više od 300 učenika, osnovnih, srednjih škola (iz Niša i Svrljiga), kao i studenata Fakulteta zaštite na radu, došlo je do saznanja kako se od rečne vode jedinstvenim procesom prerade dobija voda za piće, možda i najbolja u Evropi.\n- Danas je voda najvažniji resurs. Svaki 10-ti čovek na svetu je bez pijaće vode. Neka predviđanja kažu da će do 2025. godine bez malo 2/3 ljudi na planeti imati problem sa snabdevanjem vodom. Mi imamo privilegiju da je Niš na takvom mestu da voda prirodnim padom dolazi, uz pomoć ljudi koji danonoćno brinu o ispravnosti i kvalitetu, kao i tehničkoj zaštiti za nesmetano vodosnabdevanje. Interesantno je da najbolja voda izvire iz Suve planine. Ove akcije mnogo znače i nove generacije podižu svest o značaju vode. Ovo danas radimo u prilog tome, vode u niškom kraju ima dovoljno, ali to nije neograničeni resurs, treba da budemo racionalni, da je zaštitimo i da je ljubomorno čuvamo – između ostalog se učenicima i studentima obratio direktor JKP“Naissus“ Igor Vučić.\nNa sam dan“Svetski dan voda“, 22. marta JKP“Naissus“ će sa Udruženjem građana“Zeleni ključ“ u Media centru, u 12 sati organizovati građanski forum sa temom“Niška voda – dostupna svima“, gde će pored našeg predstavnika učestvovati i predstavnici KLERP-a i Fakulteta zaštite na radu iz Niša.


Sastanak ministra Dačića sa predsednicom Kongresa lokalnih i regionalnih vlasti Saveta Evrope\nPrvi potpredsednik Vlade Srbije i ministar spoljnih poslova Ivica Dačić susreo se danas sa predsednicom Kongresa lokalnih i regionalnih vlasti Saveta Evrope Gudrun Mosler-Tornstrom koja boravi u zvaničnoj poseti Republici Srbiji.\nNa današnjem sastanku razgovarano je o saradnji Republike Srbije sa Savetom Evrope i o aktuelnim temama i prioritetima Kongresa. Ocenjeno je da je saradnja Srbije sa Savetom Evrope i Kongresom dobra i izražen interes da se dodatno intenzivira.\nObostrano je istaknut značaj nastavka statusno neutralnog delovanja Saveta Evrope, uključujući i Kongres, na unapređenju ljudskih prava, vladavine prava i demokratije na Kosovu i Metohiji.\nKongres okuplja predstavnike preko 200.000 jedinica lokalnih i regionalnih vlasti iz 47 država članica Saveta Evrope i doprinosi promovisanju lokalne i regionalne demokratije, unapređenju lokalnog i regionalnog upravljanja i jačanja lokalne samouprave u Evropi. Kongres danas obeležava šezdesetu godišnjicu postojanja.


O nama - Kapital Software\nSaznajte više o našoj organizaciji, vrednostima i ciljevima kojima težimo.\nPrimarna i sekundarna oblast delovanja\nKapitalSoftware je centar za podučavanje iz oblasti ostalog obrazovanja i prostor za zajedničko kreativno delovanje pojedinaca (coworking centar) osnovan jula 2018.godine u Nišu. Primarni cilj delovanja centra jeste organizacija kurseva i programa podučavanja iz domena informacionih tehnologija i digitalnih medija, dok je sekundarni cilj koji realizujemo u saradnji sa Udruženjem Kapital magazin obezbeđivanje najboljih uslova za rad frilensera i projektnih timova.\nZašto postojimo i šta želimo da postignemo?\nMisija centra KapitalSoftware jeste omogućavanje pojedicnima da steknu praktična, upotrebljiva i konkurentna znanja i veštine iz oblasti informacionih tehnologija i digitalnih medija. Osim obezbeđivanja platforme za podučavanje kroz osnivanje coworking prostora KapitalSoftware teži da stimuliše inovacije, kolaboraciju i podršku za razvoj preduzetništva.\nVizija centra KapitalSoftware jeste da svojim kvalitetom, posvećenošću misiji i vrednostima izgradi poziciju dominantnog razvojnog centra za startup kulturu i informacione tehnologije.\nNaš centar je deo već uspešne priče koja traje!\nKapitalSoftware je partnerska organizacija omladinskog i digitalnog medija – KapitalMagazin koji se osim novinarstva bavi i društveno-korisnim inicijativama i projektima. Jedan od najuspešnijih projekata u okviru sistema jeste pokretanje informacione platforme za zapošljavanje mladih – Posao za mlade. Drugi uspešan projekat je osnivanje Edukativne sekcije – KapitalIN.


25.09.2020 / 18:22 Regija - Istanbul\nPredsjednik Srbije Aleksandar Vučić rekao je da je sa turskim predsjednikom Recepom Tayyipom Erdoganom razgovarao o formiranju velike industrijske zone u Vojvodini i trilateralnom sastanku Srbije, Bosne i Hercegovine i Turske, ...\n... koji bi trebalo da bude održan kada prođe "korona period".\n"Razgovarali smo o novim bilateralnim susretima u Srbiji, ali i o trilateralnom sastanku između Srbije, Turske i BiH, koji je, inače, trebalo da se održi u Sarajevu, odnosno da to obavimo čim prođe ovaj korona period", rekao je Vučić.\nOn je istakao da mu je Erdogan izašao u susret u vezi sa formiranjem industrijske zone u Vojvodine, čime bi Srbija mogla da riječi pitanje nezaposlenosti, rasta BDP, povećanja plata i penzija, što bi bio strahovit podsticaj za rast ekonomije.\nVučić je rekao za Televiziju "Pink" da ta industrijska zona znači da će doći veliki broj turskih kompanija, koje će otvoriti sjedište u Srbiji.\n"Vjerujem da ćemo imati ozbiljniju saradnju i od poljoprivrede i odbrambene industrije sa Turskom...Mi hoćemo da privučemo najbolje njemačke, turske i sve druge investitore. Zato će Srbija da snaži i jača dalje", rekao je Vučić.\nOn kaže da je sa Erdoganom razgovarao i o regionalnim odnosima, kako mogu da čuvaju mir i stabilnost, kako da Turska pomogne tim procesima, kao i o saradnji u međunarodnim organizacijama i institucijama, gdje je tražio razumijevanje za srbijanske pozicije.\nVučić je rekao da je sa Erdoganom razgovarao o političkoj saradnji dvije zemlje, kao i o infrastrukturnim projektima koji se rade, te da se sreo i sa predstavnicima kompanija koje rade na autoputu Kuzmin-Sremska Rača-Bijeljina.\nOn je dodao da se razgovarali i o svim sporazumima, uključujućii vašingtonski, kao i o odnosu prema Prištini, da su saslušali jedan drugog, kao i da je Erdogan pokazao veliko poštovanje prema Srbiji.\nVučić je istao da je imao važan dvočasovni razgovor u četiri oka sa Erdoganom, koga smatra prijateljem Srbije.\nGovoreći o sukobu Turske i Grčke, Vučić je podsjetio na riječi kralj Aleksandra, koji je rekao da je Srbija svoje sukobe sa Turskom završila.\n"Ne želimo nikave sukobe sa Turskom, želimo dobre odnose, ali s druge strane, imamo i naše grčke prijatelje. Srbija ima svoj put mira, ekonomskog napretka i to su naši interesi. Poštujemo ljude koji pokazuju repsekt prema našoj zemlji", rekao je Vučić i dodao da je za Srbiju najvažniji put ekonomskog rasta.\nPovlačenje Kraševe čokolade Finesse s lješnjacima i grožđicama\nMoguć sadržaj stakla


Novinari od Vlade i Skupštine zahtevaju da se omogući zakonom garantovana uređivačka i poslovna samostalnost i finansijska nezavisnost javnih medijskih servisa\nPredstavnici neformalne Grupe za slobodu medija izneli su na sastanku sa premijerkom Srbije Anom Brnabić konkretne zahteve za poboljšanje medijske situacije, odnosno šta je ono što Vlada Srbije treba da učini kako bi se medijska situacija u Srbiji poboljšala.\nPrvi zahtev je da predstavnici vlasti, prvenstveno najviši državni funkcioneri, prestanu sa javnim prozivkama i pokušajima diskreditovanja novinara i medija, a da Vlada, ministarstva, njeni članovi i predstavnici drugih državnih institucija, kada dostavljaju pozive za javne događaje, odgovaraju na pitanja novinara i zahteve medija za intervjue i izjave, na jednak način, bez selekcije i dikriminacije, tretiraju sve medije koji poštuju Kodeks novinara Srbije.\n„Mislim da je sastanak protekao u konstruktivnoj atmosferi. Mi smo im predstavili listu od 13 zahteva sa kojima kao Grupa za slobodu medija izlazimo pred Vladu Republike Srbije i Narodnu Skupštinu. Videćemo kako će na to reagovati“, rekao je za RSE Ilir Gaši, programski direktor fondacije “Slavko Ćuruvija”, nakon sastanka koji je trajao gotovo dva sata.\nRazgovoru su, pored predsednice vlade, prisustvovali i ministar kulture i informisanja Srbije Vladan Vukosavljević i ministar uprave i lokalne samouprave Branko Ružić.\nPredsednik Nezavisnog društva novinara Vojvodine, Nedim Sejdinović, rekao je da su dobili uveravanja da će u roku od desetak dana dobiti odgovore na iznete zahteve.\n„U skladu sa odgovorima koje dobijemo od Vlade, mi ćemo dalje postupati“, rekao je Sejdinović ocenivši da je „u ovoj teškoj situaciji ovakav dijalog potreban“, dodavši da se nada da će on rezultirati poboljšanjem na medijskoj sceni Srbije.\nZahtevi koje su novinari izneli, inicirani su „političkim, ekonomskim, socijalnim, administrativnim, pravosudnim i fizičkim pritiscima na medije i novinare“, te „ozbiljno ugroženim medijskim slobodama, kontinuiranom diskreditacijom i diskriminacijom medija i novinara koji drže do profesionalnih i etičkih standarda i rade u interesu građana i javnosti“, navodi se u saopštenju Grupe za slobodu medija.\nDrugi zahtev koji je uručen predsednici Vlade jeste da nadležni državni organi, po hitnom postupku rasvetle sve napade na novinare i slučajeve ugrožavanja njihove bezbednosti, i pokrenu postupke protiv počinilaca. Da hitno sprovedu i objave rezultate analize dosadašnjeg postupanja policije i tužilaštva u slučajevima ubistava i napada na novinare.\nTraži se i da Ministarstvo kulture i informisanja odmah obustavi rad na novoj Strategiji razvoja javnog informisanja zbog neodgovarajuće metodologije i strukture članova Radne grupe, koja je predstavnike najbrojnijih novinarskih i medijskih udruženja onemogućila da suštinski utiču na izradu ovog kapitalnog dokumenta.\nObjašnjava se da je, posle izlaska četiri člana iz Radne grupe, ona izgubila neophodan legitimitet i da Ministarstvo kulture i informisanja, u dijalogu sa predstavnicima medijske zajednice i civilnog sektora, što pre utvrdi drugačiju metodologiju rada i strukturu nove radne grupe, kako bi Strategija razvoja javnog informisanja bila u najboljem interesu novinarske profesije, medija, njihovih izdavača i građana i građanki.\nGrupa za slobodu medija od Skupštine Srbije traži da pokrene postupak razrešenja članova Saveta Regulatornog tela za elektronske medije (REM) i da se prilikom postupka izbora novih članova Saveta otkloni mogućnost uticaja izvršne i zakonodavne vlasti na predloge drugih predlagača.\nGrupa zahteva i da se dosledno sprovedu zakoni koji se odnose na završetak procesa privatizacije medija, utvrđivanje nedržavnog vlasništva u Politici, Večernjim novostima i Dnevniku i povlačenje države iz vlasništva ovih novinskih kuća, kao i hitno brisanje JP Tanjug iz Registra privrednih društava, Tanjugovih servisa iz Registra medija i prestanak rada agencije, na osnovu Odluke Vlade Srbije od 3. novembra 2015. godine.\nNovinari od Vlade i Skupštine zahtevaju i da se omogući zakonom garantovana uređivačka i poslovna samostalnost i finansijska nezavisnost javnih medijskih servisa, kojima, u cilju zaštite njihove uređivačke nezavisnosti, Vlada Srbije mora da omogući da se dominantno finansiraju iz takse, kao što je i predviđeno zakonom.\nGrupa traži i da Ministarstvo kulture i informisanja i nadležne institucije u okviru svojih nadležnosti, kontinuirano sprovode nadzor i kontrolu trošenja sredstava za projekte na konkursima za sufinansiranje medijskih sadržaja, javnih nabavki za pružanje medijskih usluga i sponzorstva i donatorstva iz javnih prihoda.\nOd Vlade Srbije traži se i da formira nezavisnu komisiju koja će analizirati sistem sufinansiranja medijskih sadržaja u javnom interesu i predložiti mere sprečavanja zloupotreba konkursa na svim nivoima.\nGrupa za slobodu medija zahteva i da se poboljša radni položaj novinara kroz striktnu primenu Zakona o radu, kao i da se obezbedi izvršenje rešenja Poverenika za informacije od javnog značaja i zaštitu podataka o ličnosti koja nisu izvršena i da ubuduće po tim zahtevima postupa u zakonskom roku, na način propisan Zakonom o slobodnom pristupu informacijama od javnog značaja.\nTraži se i da se sveobuhvatno i dosledno uredi oglašavanje državnih organa i drugih organa vlasti izmenama zakona o javnim nabavkama ili donošenjem Zakona o oglašavanju organa javne vlasti;\nOd Ministarstva pravde se traži da formira nezavisnu komisiju za izradu evidencije i analizu sudskih postupaka protiv izdavača medija, urednika i novinara, u skladu sa praksom Evropskog suda za ljudska prava.\nPoslednji zahtev je da da Vlada Srbije usvoji dodatne podsticajne mere i olakšice štampanim medijima i regionalnim i lokalnim medijima, koje su taksativno nabrojane u dosadašnjoj Strategiji razvoja sistema javnog informisanja u Republici Srbiji, ali do sada ni jedna od njih nije primenjena i da razmotri mogućnost utvrđivanja obaveznog procenta izdvajanja iz budžeta lokalnih samouprava za projektno sufinansiranje medijskih sadržaja od javnog značaja.\nPredstavnici Grupe za slobodu medija iz Srbije su takođe, podsetimo, 9. novembra, na konferenciji Evropske unije (EU) o medijskim slobodama u Tirani 9. novembra, u znak protesta tokom konferencije ustali sa sedišta i pokazali majice na kojima je pisalo "#EU do more", zahtevajući tako da EU učini više za slobodu medija u Srbiji.\nRad Grupe za slobodu medija je podržalo više od 200 medija i organizacija, a neposredan povod za njeno formiranje bilo je gašenje nedeljnika „Vranjske“ usled pritisaka kojima je taj uticajni lokalni medij bio izložen.


U Kragujevcu promovisan restilizovan model fijata 500L (VIDEO) | Novinska agencija Beta\nEKONOMIJA | 25.05.2017 11:50 > 25.05 13:37\nU Kragujevcu promovisan restilizovan model fijata 500L (VIDEO)\nKompanija Fijat Krajsler automobili (FCA) Srbija danas je promovisala novi, restilizovani model "fijata 500L" čija je proizvodnja počela u fabrici u Kragujevcu.\nPromociji novog modela "fijata 500L" prisustvovao je premijer Srbije Aleksandar Vučić koji je rekao da kompanija FCA tom investicijom dokazuje da je posvećena razvoju svog poslovanja u Srbiji.\n"Bez Fijata bi slabiji bili rezultati srpske privrede", rekao je Vučić i dodao da odaje priznanje ljudima koji su učestvovali u dovodjenju te italijanske kompanije u Srbiju.\nVučić je pozvao gradjane Srbije da kupuju "srpske automobile" po ugledu na Japance koji uglavnom kupuju samo automobile proizvedene u njihovoj zemlji.\n"Nadam se da će tri nove verzije automobila proizvedenih u Kragujevcu pronaći put do kupaca", rekao je Vučić.\nVučić je najavio da će država nastaviti da se bori za izvoz Fijata na rusko tržište.\n"Verujem da ćemo to da završimo pre kraja godine. Onda ćemo na Fijatovoj mapi i mapi automobilske industrije biti drugačije pozicionirani i to je za nas jako važno", rekao je Vučić i istakao da će se sa drugim zemljama razgovarati o izvozu Fijata na njihovo tržište.\nVučić je rekao da se vozio u novom automobilu, u krugu fabrike i da je to "izvanredan osećaj".\nIstakao je da će Kragujevac imati podršku Vlade Srbije i da taj grad neće biti "dolina gladi", već uspešan industrijski centar u koji će biti uloženo još mnogo novca.\nIzvršni direktor FCA grupacije Alfredo Altavila je kazao da je novi "fijat 500L" naslednik najbolje prodavanog malog višenamenskog vozila u Evropi i predodredjen je da obnovi i nastavi njegov uspeh.\nProizvodnja modela "500L" počela je u kragujevačkoj fabrici pre pet godina.\nKompanija FCA je osnovana je 2008. godine i u većinskom je vlasništvu italijanskog Fijata koji poseduje 67 odsto akcija, a Vlada Srbije ima udeo od 33 odsto.\nKragujevačku fabriku automobila danas su posetili i ministarka gradjevinarstva, saobraćaja i infrastrukture Zorana Mihajlović i ministar trgovine, turizma i telekomunikacija Rasim Ljajić.\nneki tamo ja0 0 26/05/2017 08:09\nPa ako je tako divan osecaj u tom istom fijatu, i kada se preporucuje da kupujemo ista, zasto se vozni park vlade srbije ne promeni u isti... kada bi oni kupili te automobile, pomogli bi istoj firmi i svojim gestom bi pokazali to o cemu govore.. a ne bi sedeli u meckama i audijima i ostalim automobilima koji se ne proizvode kod nas


Ukida se limitiranje, penzije u FBiH i do 5.000 KM!? – Bh-index\nDruštvo Datum: 22.10.2018.\n22/10/2018 by Avaz.ba\nLimitiranje najviših penzija u Federaciji BiH uskoro bi moglo biti prošlost. Prema nezvaničnim informacijama do kojih je došao “Dnevni Avaz“, naime, u Zavodu PIO sve se više razgovara o takvom prijedlogu koji bi bio upućen Vladi FBIH.\nUsvajanjem novog zakona, koji je na snagu stupio 1. marta prošle godine, uveden je bodovni sistem za izračun visine penzija, zasnovan na godinama radnog staža osiguranika i uplaćenim doprinosima. Izračun se vrši na osnovu prosječne plate u Federaciji BiH.\nNa primjer, ako je osiguranik imao platu u visini prosječne u FBiH, a navršio 40 godina staža i ima uplaćene doprinose, za svaku godinu računa mu se po jedan lični bod. Tako dobivenih 40 bodova ukupno množi se s opštim propisanim bodom od 14 KM te izračunava visina penzije od 560 KM.\nAko je plata, na primjer, bila upola niža od prosječne u FBiH, lični bod je 0,5, a ako je dvostruko viša, osiguraniku se za svaku godinu staža uračunavaju po dva lična boda. Iznosi između tih vrijednosti množe se s odgovarajuće sračunatim ličnim bodom.\nAli, nadležni su se prije donošenja novog Zakona o PIO dogovorili da se zaustavi usklađivanje maksimalnih penzija dok najniže ne porastu toliko da odnos najniže i najviše bude 1 naprema 5, odnosno dok najniže penzije ne budu 434 KM. Planira se napraviti i limit u isplati penzija kako nijedna ne bi bila viša od plate koju je penzioner imao.\nPreporučeno za vas: Bandić: Od 1. juna za radnu vizu neće se priznavati OSD certifikat\n“Penzija treba biti onolika koliko ste zaradili. Nije dobro da je limitirana. Mi tako destimuliramo nekog čovjeka koji ima 5.000 KM platu da mjesečno uplaćuje 1.000 maraka na doprinose i da njegova penzija bude tri ili 4.000 KM. Ovako se ljudi preračunavaju i kažu: Ako će mi maksimalna penzija biti 2.174, ja ću uplaćivati samo do tog iznosa”, pojašnjava Mehić.\n“ Čujem i ja neke nagovještaje da je neki pametan ekonomista predložio da se ne limitiraju penzije maksimalne i minimalne, ali da se zadrži pravilo da bude omjer 1:5 minimalna i maksimalna. Ali, ni to ne bi trebalo biti pravilo, jer Crna Gora, naprimjer, ima omjer 1:10”, navodi Mehić.\nZatvorili zbog odlaska radne snage: Firma prestala s radom jer su im radnici otišli u Njemačku\nMegan Markl će na porođaju imati 22 “pomagača”


Rusija: Amerika pokušava da osvoji zapadni Balkan - 04.12.2017, Sputnik Srbija\nSAD koriste politički pritisak kako bi balkanske države uvukle u NATO. Moskva na to ne gleda mirno, izjavio je u intervjuu Sputnjiku direktor odeljenja za... 04.12.2017, Sputnik Srbija\nrusija, vesti, svet, zapadni balkan\n08:37 04.12.2017 (Osveženo: 09:09 04.12.2017)\nSAD koriste politički pritisak kako bi balkanske države uvukle u NATO. Moskva na to ne gleda mirno, izjavio je u intervjuu Sputnjiku direktor odeljenja za evropsku saradnju Ministarstva inostranih poslova Rusije Andrej Kelin.\n4 Decembar 2017, 07:43\nPrema Kelinovim rečima, glavni napori Vašingtona su „usmereni na to da u potpunosti osvoji Zapadni Balkan i nakon Crne Gore u svoju orbitu uvuče i druge države“.\n„U tu svrhu se preduzimaju ogromni napori, uključujući politički pritisak, kao što je to bilo sa Crnom Gorom. Mešanje u unutrašnje stvari države je kršenje helsinških principa“, rekao je ruski diplomata.\n„Mi na to uopšte ne gledamo mirno, jer svaki talas širenja NATO-a, posebno u uslovima loših odnosa kakvi su danas, predstavlja dodatnu komplikaciju za evropsku bezbednost“, naglasio je Kelin.\nOn je izjavio i da će Moskva preduzeti adekvatne mere kao odgovor na raspoređivanje protivraketne odbrane SAD u Evropi, između ostalog u Poljskoj.


pink.rs | OD DANAS PONOVNA VAKCINACIJA U TC UŠĆE! Građani će moći bez zakazivanja da se vakcinišu sa čak dva cepiva!\nOD DANAS PONOVNA VAKCINACIJA U TC UŠĆE! Građani će moći bez zakazivanja da se vakcinišu sa čak dva cepiva!\nU tržnom centru "Ušće" danas je ponovo otvoren punkt za vakcinaciju, a građani će moći bez zakazivanja da se vakcinišu Sinofarm i Fajzer vakcinom.\nZamenik gradonačelnika Beograda Goran Vesić rekao je da se otvaranje punktova u tržnim centrima pokazalo kao dobra odluka i da je na istom punktu, koji je bio otvoren u maju vakcinisano oko 15.000 ljudi.\n"Naša strategija u Beogradu je da ponudimo ljudima vakcinaciju tamo gde žive i gde rade, jer računamo da ne mogu svi u svakom trenutku da dođu do doma zdravlja", rekao je Vesić na otvaranju vakcinalnog punkta.\nNaveo je da je do sada u Beogradu vakcinisano oko 59 odsto punoletnih građana, odnosno 815.000 ljudi, ističući da se radi o dobrom rezultatu, ali da taj broj nije dovoljan da bi se stekao kolektivni imunitet i ukinule epidemiološke mere.\n"Kada je reč o revakcinisanim građanima, njih ima oko 57 odsto, odnosno oko 785.000, a vakcinisanih trećom dozom ima oko 220.000, to je sjajan rezulatat, ali nije dovoljan", kaže Vesić.\nVesić je naveo da će Grad od srede u autobusu za vakcinaciju organizovati vakcinaciju i na radnom mestu, za više od 50 zaposlenih.\n"Imamo dovoljno vakcina, svako može da bira koju želi da primi. Samo je na ljudima da donesu odluku da se vakcinišu", kaže on.\nNa pitanje novinara da li će Grad Beograd pojačati mere stimulacije kako bi se ljudi vakcinisali, Vesić kaže da je nekoliko puta to predlagao, ali da će tu odluku doneti Krizni štab.\n"U svetu postoje stimulacije za deo građana koji ne želi da se vakcineu i ja to podržavam. Tako se u Njujorku npr. dobija besplatna karta za metro, u Vašingtonu takođe", kaže on.\nSekretarka za socijalnu zaštitu Nataša Stanisavljević rekla je da u Beogradu do sada otvoreno 28 vakcinalnih punktova, a da će u "Ušću" građani danas moći da se vakcinišu od 9.00 do 17.00, a drugim danima od 12.00 do 20 časova.\nNavela je da je u TC "Galerija", u kojem je pre četiri dana otvoren vakcinalni puntk, do sada vakcinisano 700 ljudi, što, prema njenim rečima pokazuje da ljudi veoma dobro reaguju na ovakve akcije.\nDodala je da je tokom pandemije posebna pažnja posvećena osobama sa invaliditetom, da su ekipe iz domova zdravlja dolazile u njihove domove da ih vakcinišu, te da i sada takve osobe mogu da se jave domovima zdravlja kako bi patronažna služba došla kod njih.


Italijanska policija razbila mrežu krijumčara antikviteta\nNaslov: Italijanska policija razbila mrežu krijumčara antikviteta Ned Dec 13, 2009 1:25 am\nItalijanska policija razbila je mrežu pljačkaša drevnih grobnica koji su nađene antikvitete ilegalno izvozili u zemlje među kojima su SAD, saopštili su italijanski zvaničnici.\nTokom istrage koja je trajala više od godinu dana, nađeno je gotovo 1.700 umetnina među kojima su statue, vaze i drugi artefakti koji datiraju iz rimskog doba. Antikviteti u najvećoj meri potiču iz grobnica u području Napulja i Venecije.\nMeđu nađenim dragocenostima je bista cara Avgusta, saopštila je carinska policija u Rimu. Deo antikviteta prokrijumčaren je u SAD radi prodaje kolekcionarima. Proteklih decenija, hiljade antikviteta izneseno je u tajnosti iz Italije i prodato muzejima i privatnim kolekcionarima širom sveta.


Tetra Pak Index 2018: Pametno pakovanje otvara nove prilike za brzo rastuću trgovinu robom široke potrošnje preko interneta - Advertiser Serbia\nS ovim u veziAlexandre Carvalhoambalažabrendoviinternet trgovinaIstraživanjakompanijeTetra PakTetra Pak Index\nPrema juče predstavljenom izveštaju Tetra Pak Index 2018, tehnologije pametnog pakovanja sa jedinstvenim digitalnim kodovima tokom nekoliko narednih godina omogućiće nove načine razvoja on-line i off-line kupovine robe široke potrošnje\nObim trgovine robom široke potrošnje putem interneta raste u dvocifrenim stopama. Sa druge strane tradicionalne trgovine se reformišu spajajući se u omni-kanalne sisteme. Očekivanja potrošača sa pametnim telefonima su da mogu obaviti kupovinu bilo gde, bilo kada i na bilo koji način u okviru ovih sistema. Ambalaža će igrati važnu ulogu u odgovoru na trendove koji oblikuju rast trgovine robom široke potrošnje putem interneta, tvrde predstavnici kompanije Tetra Pak.\nPersonalizacija i jedinstvenost Prilagođavanje proizvoda i personalizacija procesa donošenja odluke potrošača biće izuzetno važni u budućnosti. Ovo ohrabruje primenu modela direktnog obraćanja potrošačima (direct-to-consumer), pa se predviđa da će gado 2025. godine usvojiti čak 80% kompanija za pakovanje robe široke potrošnje.\nTehnologija i performanse Očekuje se da će do 2025. godine biti moguća super brza dostava proizvoda za samo 10 minuta. To će dovesti do menjanja navika potrošača u smeru sve češće kupovine manje količine proizvoda, što će rezultirati većom kompleksnosti logistike. Transformacija lanaca snabdevanja odvijaće se pod uticajem velikog broja tehnologija, a posebno pod uticajem radio frekventne identifikacije (RFID) i robotike, poboljšavajući tako efikasnosti transparentnost.\nE-trgovci zagovaraju ujednačavanje identifikacionih kodova koji bi bili kompatibilni s robotskom tehnologijom korišćenom u skladištima i pri distribuciji, budući da se na to gleda kao na ključ uspeha u e-trgovini. Podaci i potpuna sledljivost pomažu im da se izbore sa kompleksnom logistikomi unaprede efikasnost, približavajući se brzini ispunjenja naloga u stvarnom vremenu.\nAlexandre Carvalho, direktor globalnih marketinških usluga u kompaniji Tetra Pak, je izjavio: „Rast trgovine robom široke potrošnje preko interneta predstavlja izvrsnu priliku za brendove hrane i pića, a pakovanje igra ključnu ulogu u pružanju podrške njihovom uspehu. Pametno pakovanje posebno pomaže u podsticanju veće transparentnosti i efikasnosti u lancu snabdevanja i duž celog lanca snabdevanja, omogućavajući direktan, interaktivan odnos s potrošačima. Verujemo da ova napredna tehnologija, koju isprobavamo i testiramo od 2016. godine i koja se sada primenjuje u Evropi, može pomoći našim korisnicima da istraže nove oblasti koje će podsticati rast u nastupajućim godinama.”\nIzveštaj Tetra Pak Index 2018. zasnovan je na istraživanju potrošača sprovedenom u SAD, Ujedinjenom Kraljevstvu, Kini, Saudijskoj Arabiji i Koreji, studiji globalne segmetacije tržišta, kao i intervjuima provedenim sa e-trgovcima u SAD-u, Evropi i Kini.\nKompanija Tetra Pak je svetski lider u proizvodnji rešenja za obradu i pakovanje hrane. Kroz blisku saradnju sa klijentima i dobavljačima, mi obezbeđujemo bezbedne, inovativne i ekološki sigurne proizvode koji na svakodnevnom nivou zadovoljavaju potrebe stotina miliona ljudi u više od 160 zemalja širom sveta. Sa više od 24.000 zaposlenih, mi verujemo u odgovorno liderstvo u industriji i održiv pristup poslovanju. Naš slogan, „ŠTITI ŠTO JE DOBRO™“, oslikava našu viziju, a to je da učinimo hranu dostupnom i sigurnom za sve, bilo gde.


Posle izborni haos u Srbiji: ni RIK ne zna ko će da ode ispod crte – Balkanekspresrb.rs\nStranke srpske opozicije i vlasti razmenile su juče oštre optužbe za pokušaj krađe glasova, što je samo povećalo konfuziju koja vlada četiri dana posle zatvaranja birališta jer još nisu objavljeni potpuni rezultati glasanja\nU SRBIJI ni četiri dana posle zatvaranja birališta nisu kompletirani izborni rezultati, RIK radi u pravoj konfuziji i prebrojano je 98,04 posto glasova, a glasanje će biti ponovljeno na 15 biračkih mesta i moglo bi da promeni sadašnji poredak koalicija i stranaka koje ulaze u parlament.\nVođa Srpske socijaldemokratske stranke (SDS) i nekadašnji predsednik Srbije Boris Tadić je optužio Aleksandra Vučića i njegovu Srpsku naprednu stranku (SNS) da žele da izmene izbornu volju građana i preotmu glasove opozicije.\nNaprednjaci su odgovorili porukom da je krađa glasova danas u Srbiji neprihvatljiva i nedozvoljena pojava, isto kao i pritisak na institucije, i tvrde da se to dešavalo u vreme kada je Tadić, “harao po Srbiji”.\nTadić je u četvrtak, posle sastanka vođa opozicije, rekao novinarima da oni sumnjaju u rad Republičke izborne komisije (RIK), na temelju činjenice da je RIK za 12 sati izbrojao 98 posto glasova, a sada ulazi u četvrti dan kako ne može da izbroji preostalih dva posto.\n“Ne postoji nijedno logično objašnjenje zašto se to dešava”, naveo je Tadić, naglasivši kako je uvidom u izborni materijal, otkriveno mnogo nelogičnosti i nepravilnosti.\nTadić je naveo primjer biračkog mesta u opštini Leposavić na Kosovu, na kojem je glsao i predsednik Izvršnog odbora SDS i nekadašnji ministar Goran Bogdanović.\n“Rekli su nam da tu imamo nula glasova, a izbrojali smo ih 60. To je očit primer kršenja volje građana i očigledno da i na Kosovu i Metohiji nije bilo pravilnog brojanja glasova”, rekao je Tadić, navodeći da takvih primera ima mnogo u Srbiji.\nTvrdi da to pokazuju da su “izborni proces i demokratija u Srbiji dovedeni u pitanje”, i skrenuo pažnju na “političku sinergiju” između Naprednjaka i Srpske radikalne stranke Vojislava Šešelja koji u medijima pokušavaju da ospore izbornu volju građana.\nVučićevi naprednjaci odgovaraju da “shvataju da Borisu Tadiću nije jasno da se njegova koalicija bori za izborni prag, i da je šokiran”, ali “mora da mu bude jasno da mu krađa glasova neće proći”.\nNaprednjaci poručuju Tadiću da niko preko noći ne može da promeni izborne zakone, “kao ni ustav, u kome je propisano da izborni prag bude pet odsto, a ne 4,99, 4,98, 4,97, 4,96, 4,95 posto ili koliko njemu, dvoranima i dveranima odgovara”, aludirajući da drugu koaliciju DSS-Dveri, koja je uz listu Tadićeve kaolicije SDS- LSV-LDP na rubu izbornog praga i prijeti joj mogućnost da ostane izvan parlamenta.\n“Srpska napredna stranka poštova će, kao i uvek, konačne odluke nadležnih državnih tela i institucija”, navodi SNS uz poruku građanima kako “neće dozvoliti da se ijedan njihov glas ukrade, kao ni da se stvaraju haos i nestabilnost u državi”.\nReagovao je i vođa Demokratske stranke (DS) Bojan Pajtić ocijenivši kako Vučićev SNS, “zbog toga što ima 27 mandata manje nego u prošlom sazivu, pokušava da relativizuje rezultate ostalih stranaka”, posebno onih koje se nalaze oko izbornog praga.\n“Otuda potreba da se neko na silu baci ispod cenzusa. Zbog toga su mogli da za jedan dan prebroje 97 posto glasova, a treba im tri dana da prebroje 1,5 ili dva posto. Sve to pokazuje koliko je režim nervozan”, rekao je Pajtić.\nPajtić je naglasio da je odlazak predstavnika opozicionih stranaka u RIK tokom izborne noći bila “legitimna akcija opozicije koja je žella saznati istinu”, a ne pritisak na RIK.\nPrema dostupnim podatcima i projekcijama po broju osvojenih glasova u parlament će, osim pobedničke koalicije uz Srpsku naprednu stranku Aleksandra Vučića ući i socijalisti Ivice Dačića (SPS), radikali Vojislava Šešelja (SRS), Demokratska stranka i njeni koalicioni partneri, i Pokret “Dosta je bilo” (DJB) nekadašnjeg Vučićevog ministra privrede Saše Radulovića.\nNa samom rubu izbornog praga, a zasad iznad crte preko koje se ulazi u parlament je lista SDS-LSV-LDP Borisa Tadića, Nenada Čanka i Čedomira Jovanovića s 5,03 posto.\nMeđutim, prema dosadašnjim analizama 8.000 glasova s ponovljenog glasovanja mogu da utiču na konačnu poziciju upravo na kiste SDS.LSV-LDP i DSS-Dveri. Prvi da izgube, drugi da dobiju potrebne glasove. Ukoliko ostanu ispod izbornog praga, po proporcionalnom izbornom sustavu, pobjedničkoj koaliciji naprednjaka bi pripalo 12 do 14 novih mandata dok bi se ostali, do 26 mandata, raspodelile koalicije i stranke koje su iznad izbornog praga.\nRepubličkom izbornoj komisiji sinoć je istekao zakonski rok da objavi konačne rezultate izbora i popis birališta na kojima će biti ponovljeno glasanje. Za sada ništa nije gotovo.♦\nOpozicija pozvala na protest zbog krađe glasova


Dan planete Zemlje prvi put je obeležan 22. aprila 1970. godine u SAD-u.\nOvaj datum je službeno prihvaćen kao Dan planete Zemlje na Konferenciji Ujedinjenih nacija o životnoj sredini 1992. godine u Rio de Žaneiru. Na toj Konferenciji je prisustvovao veliki broj predstavnika vlada, kada je i usaglašen dugoročni program za promociju održivog razvoja planete Zemlje.\nEkološki problemi na našoj planeti danas su mnogo veći nego pre 41 godinu kada je počelo obeležavanje ovog dana. Ako čovek ne posveti potrebnu pažnju očuvanju i zaštiti životne sredine i održivog razvoja, ako i dalje nastavi sa neodgovornim ponašanjem, doći će u situaciji da se zatrpa i uguši u sopstvenim otpadnim materijama.


Kompanija "Philip Morris" nudi stipendije od 600.000 dinara za naučna istraživanja - Edukaplus\nKompanija „Philip Morris“ nudi stipendije od 600.000 dinara za naučna istraživanja\nU okviru nacionalnog konkursa „Pokreni se za nauku“, kompanija „Philip Morris“ i Centar za razvoj liderstva dodeliće mladim naučnicima i naučnicama 5 stipendija od po 600.000 dinara za sprovođenje naučnih istraživanja u oblastima medicine, farmacije, biologije, hemije, kao i multidisciplinarnih istraživanja u navedenim oblastima.\nStipendija Programa „Pokreni se za nauku“ je namenjena zaposlenima u naučnim ustanovama u Srbiji koji su doktorirali u periodu posle 1. januara 2009. godine.\nKonkurs za stipendije traje od 21. decembra 2015. do 1. marta 2016. godine.\n– Programom „Pokreni se za nauku“ želimo da pružimo podršku mladim, talentovanim i perspektivnim naučnicima u Srbiji u realizaciji njihovih naučnih ideja i postizanju nezavisnosti u naučno-istraživačkom radu- izjavila je Ljubica Maksimović iz Centra za razvoj liderstva, partnerske organizacije kompanije „Philip Morris“ u realizaciji programa podrške mladim liderima u Srbiji.\nU cilju da motiviše mlade ljude da svojim radom doprinesu razvoju Srbije, kompanija „Philip Moriss“ je do sada u okviru programa „Pokreni se za budućnost“ i „Pokreni se za posao“ dodelila 354 stipendije, 490 startup donacija i realizovala 89 projekata koji su doprineli razvoju lokalnih zajednica i društva u celini.\nSve informacije o konkursu i prijavni formulari dostupni su na sajtu www.pokrenisezanauku.rs.


NOVI SAD: Počinje cvetna pijaca na Spens-u – AGRO VESTI\nHomeOSTALONOVI SAD: Počinje cvetna pijaca na Spens-u\nNOVI SAD: Počinje cvetna pijaca na Spens-u\n30. септембра 2020. agrovesti OSTALO, UKRASNO I LEKOVITO BILJE 0\nPrva jesenja Novosadska cvetna pijaca na otvorenom će se održati petak i subotu, 02. i 03. oktobra, na dobro poznatog lokaciji, plato ispred SPENS-a. Radno vreme u petak od 08:30 do 19:00 časova i u subota od 08:00 do 19:00 časova.\nPosetiocima će se predstaviti proizvođači sa nekoliko izložbenih celina – cveća, sadnica, i opreme za hortikulturu, meda i zdravstveno-bezbedne hrane i starih i umetničkih zanata. U sklopu događaja, planirano je i prikupljanje donacija u humanitarne svrhe za Lanu Jovanović.\n„Novosadska cvetna pijaca je jedna od aktivnosti kojom obeležavamo 30 godina „Novosadskog proleća“, 60 godina rada Pokreta gorana, a deo je projekta koji je podržala Gradska uprava za privredu, navodi se u saopštenju Pokreta gorana.\nMolimo sve posetioce „Novosadske cvetne pijace“, da pravilno nose maske za lice i da održavaju rastojanje od 1,5 metra, kako bismo svi bili bezbedni, dodaje se u saopštenju.


"Nema gužve, sve ide brzo. Testiraju nasumično, dok se za ulazak traži potvrda o vakcinaciji ili negativni PCR test. Sve je počelo oko dva sata po grčkom vremenu", rekao je Toni u razgovoru za Blic.\nKako nam je otkrio, procedura identifikacije i samog testiranja, traje brzo, te trenutno makar nema gužvi.\n"Uglavnom svi poseduju digitalni sertifikat o primljenim vakcinama. Sad, nadamo se da će ovakav režim potrajati, te da neće biti izmena, kao što je to nažalost bio slučaj pročle godine", rekao nam je Toni, koji se trenutno nalazi na graninčnom prelazu "Evzoni".\nParalelno sa njegovim javljanjem, Ambasada Republike Srbije u Atini, obavestila je da je odluka o puštanju graničnog prelaza "Evzoni" u rad, objavljena u Službenom glasniku republike Grčke.\n"Zvaničnom odlukom grčke vlade, koja je upravo objavljena u Službenom listu Grčke, od danas je za srpske državljane otvoren i granični prelaz “Evzoni”.“Evzoni” će biti otvoren svakodnevno, od 07:00 do 23:00, dok će granični prelaz “Promahonas” biti otvoren 24 časa dnevno.", podelio je saopštenje na svom Tviter nalogu, ambasador Srbije u Grčkoj, Dušan Spasojević.\nPodsetimo, ranije u toku dana, pojavile su se priče da su grčke vlasti otvorile Evzoni za građane E.U, ali da su među onima koji su ušli u Grčku, bili i pojedini državljani Srbije, koji su se javljali u vidu komentara na Viber i Fejsbuk grupi "Live from Grecce".


Na računu NKT-a više od šest miliona eura - Volim Danilovgrad\nNa računu NKT-a više od šest miliona eura\nPrema izvještaju Operativnog štaba ukupan priliv na računu za period 19. mart – 12. maj 2020. godine iznosio je nešto više od osam miliona eura, tj. 7.982.468,85 eura i 75.971,72 američkih dolara\nNacionalno koordinaciono tijelo za zarazne bolesti je usvojilo šesti Izvještaj Operativnog štaba za upravljanje donacijama uz konstataciju da u prethodne dvije sedmice nije bilo novih odliva sa računa za donacije.\n“Odlivi sa računa NKT, od njegovog otvaranja 19. marta 2020. godine ostaju nepromijenjeni i iznose 1.757.173,33 eura”, saopšteno je iz Vlade.\n“Prema izvještaju Operativnog štaba ukupan priliv na računu za period 19. mart – 12. maj 2020. godine iznosio je nešto više od osam miliona eura, tj. 7.982.468,85 eura i 75.971,72 američkih dolara. U skladu sa navedenim, stanje na računu Nacionalnog kooridinacionog tijela u ponedjeljak, 12. maja u 9:00 iznosi 6.225.295,52 eura i 75.971,72 američkih dolara”, dodaje se u saopštenju.\nPrvi i jedini online magazin koji izvještava o aktuelnostima iz Dani


Pajtić: Ne idu zajedno spomenik Đinđiću i Miloševiću | Autonomija\nPajtić: Ne idu zajedno spomenik Đinđiću i Miloševiću\nVučić vodi Srbiju u 1996, a ne u 2020. godinu\nPredsednik Demokratske stranke (DS) Bojan Pajtić, izjavio je danas da je Slobodan Milošević bio diktator koga su građani smenili na izborima glasovima koje su potom branili na ulicama Srbije, I dodao da su njegova zaostavština ratovi, nemaština, korupcija, ubistva političkih neistomišljenika.\nMiloševićevi saučesnici, koji su na vlasti u Srbiji, danas bi to da izbrišu, jer veruju da se tako briše i njihova odgovornost, izjavio je Pajtić a prenosi DS.\nPrema njegovim rečima, nema suda na planeti, osim suda istorije, koji sudi mrtvim ljudima. Tako ni Haški tribunal nije mogao da donese posthumnu oslobađajuću presudu Slobodanu Miloševiću.\n„Demokratska stranka je bila tu da kaže Miloševiću da je diktator, Demokratska stranka je danas tu da Vučiću kaže da Srbija opet postaje diktatura. I kad traže da se podigne spomenik Miloševiću, valjda kao pokušaj stavljanja znaka jednakosti između njega i Đinđića, kao znak oprosta za učinjeno, neka znaju da ćemo uvek biti protiv jer se ona Srbija koja želi da živi normalno seća kako je živela devedesetih, za vreme Miloševića“, navedeno je u saopštenju DS.\n“Pogrešili smo što nismo imali hrabrosti da sprovedemo sve neophodne reforme. Ali nismo pogrešili kada smo stali u odbranu Srbije od Miloševićeve politike. Ne grešimo ni danas kada kažemo da Vučić zastupa istu takvu politiku koja vodi u 1996. a ne u 2020. godinu“, ocenio je Pajtić.\n„Pozivam Vučića da nam kaže kako misli da podigne spomenik i Đinđiću i Miloševiću. Kako misli da je to prihvatljivo za bilo koga ko želi da Srbija postane uređeno, moderno demokratsko društvo“, upitao je Pajtić.


Nastavak saradnje socijalista i naprednjaka u zaječarskoj skupštini | TIMOK PRESS\nNaslovna Politika Nastavak saradnje socijalista i naprednjaka u zaječarskoj skupštini\nNastavak saradnje socijalista i naprednjaka u zaječarskoj skupštini\nDanas je u sali Skupštine grada Zaječara održan zajednički sastanak odbornikih lista “Aleksandar Vučić – Za budućnost Zaječara” i “Ivica Dačić – Socijalistička partija Srbije – Jedinstvena Srbija”.\nDogovoren je nastavak dosadašnje saradnje između ove dve odborničke grupe, koje sa 28 odbornika čine većinu u gradskom parlamentu. Konstantovano je da će nastavak započetih i realizacija novih kapitalnih projekata kao i zapošljavanje ljudi biti prioriteti u narednom četvorogodišnjem periodu.\nSkupom, ovih odborničkih lista, predsedavali su član Predsedništva Srpske napredne stranke Boško Ničić i predsednik GrO SPS Zaječar dr Mirko Nikolić, koji su poručili da se dosadašnja saradnja nastavlja i da jedinstvo postoji.\nU narednih petnaestak dana, uz saglasnost organa stranaka, biće dogovorena kadrovska rešenja za najodgovornije funkcije u gradu.\nКonstitutivna sednica, novog saziva Skupštine grada Zaječara, biće održana 28.05.2021. godine u sali Pozorišta “Zoran Radmilović” sa početkom u 10,00 sati. Na njoj će biti izabrani predsednik Skupštine grada, njegov zamenik, sekretar Skupštine kao i gradonačelnik i njegov zamenik. Na istoj sednici biće izabrano i devetoro članova Gradskog veća.\nPrethodni tekstPočela isplata 30 evra korisnicima socijalne pomoći i licima lišenim slobode\nSledeći tekstU Zaječaru dozvoljen rad ugostiteljskih objekata do 22 sata i u zatvorenom delu\nZaječarsko pozorište obeležava 75 godina postojanja\nNajnoviji filmski hitovi ovog vikenda u zaječarskom pozorištu


Mogu li politički lideri bojkotovati svoje građane? |\nAmbasador SAD u BiH Patrick Moon, u tekstu objavljenom na blogu pod naslovom “Mogu li politički lideri bojkotovati svoje građane?”, naglasio je da se reakcija političke elite na proteste ogleda u pokušajima manipulisanja činjenicama, izbjegavanju da se suoče sa stvarnom porukom koju im šalju građani, omalovažavanju nastojanja građana da zahtijevaju političko djelovanje, te prebacivanju odgovornosti za neuspjeh sa političara na građane.\n“Na prošlonedjeljne proteste u BiH izašli su građani kojima je stalo da se riješe određena pitanja, koji vide da probleme niko ne rješava, koji vide da BiH zaostaje za svojim susjedima i koji žele da se vlast angažuje u njihovom interesu. Naizgled obično administrativno pitanje, dodatno zakomplikovano kroz političke mehanizme u BiH, dovelo je do toga da jedan od najmlađih i najranjivijih bh. građana, jedno bolesno novorođenče, nije moglo otputovati u inostranstvo radi neophodne medicinske pomoći.Pomislili biste da će ovako ozbiljna situacija potaći bh. političku elitu na određena preispitivanja i moguću akciju. Pomislili biste da će se angažovati na iznalasku trajnog rješenja za ovaj relativno jednostavan problem. Međutim, kao što vidimo, reakcija političke elite na proteste ogleda se u pokušajima manipulisanja činjenicama, izbjegavanju da se suoče sa stvarnom porukom koju im šalju građani, omalovažavanju nastojanja građana da zahtijevaju političko djelovanje, te prebacivanju odgovornosti za neuspjeh sa političara na građane”, poručio je američki ambasador.\n“Prošle sedmice su neki političari govorili da su jedna ili dvije političke stranke tajno organizovale proteste, da je demonstracije naručila i platila međunarodna zajednica, da je cilj protesta svrgavanje određenih političara, da problem jedinstvenog matičnog broja građana nije pravi razlog za ove proteste, da građani ne bi trebalo da protestvuju, da su demonstracije etnički motivisane i ko zna šta još. Trebao bi nam profesionalni kartograf da izradi kartu svih opsežnih, kompleksnih i čisto izmišljenih teorija zavjere koje su se počele širiti dok su majke sa djecom još uvijek dolazile da se pridruže mirnim protestima pred parlamentom, a studenti Banjaluke, 6. juna, tražili bolje uslove smještaja”, dodao je Moon.\nIstaknuo je da niko ne bi trebao vrijeđati inteligenciju građana i govoriti im da ne učestvuju u mirnim protestima.\n“Rekao sam tada i opet kažem: protesti 6. juna i oni koji su uslijedili u zdravoj demokratiji predstavljaju utjelovljenje građanske odgovornosti. Ovim demonstracijama građani su poslali jasnu poruku. Umorni su od razjedinjujuće retorike, od neaktivnosti i raznih izgovora. Umorni su od političara koji ih nikada ne slušaju i ne nalaze rješenja za probleme. Oni naprosto žele da njihovi izabrani lideri i institucije u kojima oni rade funkcionišu. Ne traže previše”, naglasio je ambasador SAD u BiH.\nIpak, podsjetio je Moon, kad su građani izašli na ulice koristeći svoje ustavno pravo, političari su negdje nestali, a institucije ostale prazne, prenosi agencija Onasa.\n“Moguće je da je BiH jedina demokratska zemlja u svijetu u kojoj je reakcija političkih lidera na proteste pokušaj da bojkotuju svoje građane. To nije način na koji se odgovorni lideri ponašaju u demokratskim društvima”, dodao je ambasador.\nPonovio je da se pred BiH nalaze ozbiljni izazovi koji zahtijevaju ozbiljno liderstvo i, možda ono što je najvažnije, funkcionalne institucije, te da lideri, kako bi odgovorili na ove izazove, čak i na najelementarnijem nivou, moraju preuzeti odgovornost i zajedno učiniti institucije funkcionalnim.\n“Neki su rekli da su zabrinuti za ličnu sigurnost. Mislim da se na te primjedbe reagovalo. Rukovodioci u oblasti sigurnosti na državnom nivou zatražili su istragu prošlosedmičnih događaja i lično su garantovali državnim predstavnicima sigurnost pri dolasku i odlasku sa posla, bez ometanja. Aktuelizirana su i pitanja koordinacije. Ova i druge vrste ‘zabrinutosti’ ne bi trebalo koristiti kao izgovor za izbjegavanje angažmana u interesu građana. Parlamentarci BiH i članovi Vijeća ministara BiH primaju plate koje su, uz beneficije, među najvećim u BiH. Najmanje što treba da urade je da dođu na posao”, poručio je Moon.\nNaglasio je da su građani ti koji će ispaštati zbog bojkota rada na veoma važnim zakonima u Parlamentu koji već ima veliki broj prioritetnih pitanja, te podsjetio da će građani BiH za dvije sedmice vidjeti Evropsku uniju (EU) na svojoj granici, pitajući se zašto njihovi politički lideri ne mogu postići dogovor oko osnovnih pitanja koji bi otvorio razgovore o članstvu u EU.\n“Ako građani i dalje budu ignorisani, hoće li dati glas političkim strankama koje odbijaju raditi u njihovom interesu?”, zapitao se Moon.


Vijesti: NVO NADA : Lokalni budžet Herceg Novog učiniti transparentnijim – NVO "NADA-Herceg Novi"\nSlavica Kosić 15. maj 2019, 10:20 h\nNVO Nada uputila je Sekretarijatu za finansije i lokalne javne prihode tri inicijative kako bi doprinjeli većoj transparentnosti Budžeta Opštine Herceg Novi i efikasnoj javnoj potrošnji.\nIz te NVO predlažu uvođenje prakse izrade “Budžeta za građane” kao obaveznog budžetskog dokumenta dostupnog građanima, zatim uvođenje obaveze objavljivanja polugodišnjeg izvještaja o izvršenju Budžeta na veb stranici Opštine i objavljivanje Odluke o završnom računu Budžeta za 2018.godinu na veb stranici Opštine.\n“Jedan od problema na koji smo projektom ‘Naš novac – Vaša ili naša odgovornost’ željeli da ukažemo je nedovoljno i selektivno objavljivanje budžetskih dokumenata na veb stranici Opštine Herceg Novi. U odjeljku Budžet objavljuju se Odluke o budžetu od 2009 godine i to je jedini dokument koji se objavljuje svake godine. Pozitivna praksa objavljivanja predloga Odluke o završnom računu ustanovljena je 2009. godine i praktikovana je do 2014.godine a Polugodišnji izvještaj o izvršenju Budžeta objavljen je samo 2013. Godine”, navode iz NVO Nada i zakjljučuju da se ne može govoriti o transparentnosti lokalne samouprave ako javnosti nisu dostupna budžetska dokumenta\nInicijative su dio aktivnosti u okviru projekta “Naš novac-Vaša ili naša odgovornost” koji je podržan kroz Program malih grantova u okviru projekta “Money Watch – Civilno društvo, čuvar budžeta”, koji sprovodi Institut alternativa, u partnerstvu sa Institutom za javne financije iz Zagreba i NVO Novi horizont iz Ulcinja, a uz finansijsku podršku Evropske unije kroz Instrument za civilno društvo i kofinansiranje Ministarstva javne uprave Crne Gore. Inicijativu su podržale i nevladine organizacije Zrak sunca, AHA, Pandora i Koraci.


Organizacija venčanja, proslava Beograd svadba dekoracija dekoracije za vencanje organizacija svadbe oganizacija proslave muzika venčanje muzika svadba\nDošla je i najbitnija proslava u Vašem životu - venčanje? Za razliku od većine Vi želite maksimalno da budete prisutni na svom venčanju i svadbi, a ne da se bavite traganjem za restoranom, muzikom, dekoracijom, tortom … Vama je onda potrebna firma čija je delatnost ogranizacija venčanja. Na ovoj strani portala 011info.com možete pronaći firme koje će vrlo profesionalno, a povoljno, organizovati sve oko Vašeg venčanja ili neke druge proslave. Vi samo treba da ih kontaktirate, posetite, i uz kafu ili neko osvežavajuće piće sa njima pregledate ponude restorana, zlatara, bendova za svadbe, primere dekoracija … i izaberete najbolje i najlepše za Vaše venčanje i svadbu! Kontaktirajte ih, saznajte cene organizacije venčanja i uporedite ponude!


MEDJUNARODNA SARADNJA JDP-A - LUDUS ONLINE\nPredstava Jugoslovenskog dramskog pozorišta “Zmajeubice” Milene Marković, u režiji Ive Milošević, gostuje početkom novembra u Češkoj i Austriji.\nPredstava je najpre odigrana 4. novembra sa velikim uspehom pred punim gledalištem Narodnog pozorišta u Pragu. Sledeće izvođenje “Zmajeubica” biće na sceni Šaušpilhausa u Gracu 6. novembra. Ova gostovanja su deo programa obeležavanja sto godina od početka Prvog svetskog rata “Pali anđeo istorije”, koji su podržali Ministarstvo kulture i informisanja Srbije i Unija teatara Evrope.\nProgram podrazumeva i gostovanja pozorišta iz Češke i Austrije u JDP-u. Za 22. novembar najavljena je predstava “1914” u režiji Roberta Vilsona u izvođenju Narodnog pozorišta iz Praga, a za 27. novembar predstava “Talerhof” u režiji Ane Badore i izvođenju Šaušpilhausa iz Graca\n← PREMIJERA U GOSTIMA\nNOVI DIREKTOR POZORJA →


Početna Loznica na sajmu Investekspo\nLoznica na sajmu Investekspo\nNa četvrtom međunarodnom sajmu investicija, nekretnina i energetike „Investexpo", koji je otvoren u utorak 10. novembra a završava se danas u Novom Sadu, Grad Loznica je na osnovu pravilnika o dodeli nagrada dobio priznanje Privredne komore Vojvodine i Novosadskog sajma za dobar dizajn i za realizaciju dizajna tradicionalne vrednosti.\n- Na sajmu „Investexpo" izloženi su materijali koji predstavljaju investicione potencijale grada Loznice, ali i materijali koji predstavljaju naše turističke potencijale. Predstavnike žirija privukla je ćirilica i dizajn promotivnog materijala za turističke potencijale grada koji je pripremila i dizajnirala Jelena Vasiljević, stručni saradnik za marketing u odeljenju za lokalni ekonomski razvoj grada. Reč je o promotivnom materijalu s kojim je Turistička organizacija Loznice nastupala na sajmovima turizma tokom 2009. godine, kaže Ljiljana Nikolić, rukovodilac odeljenja za lokalni ekonomski razvoja. Ona dodaje da je pažnju žirija privukao i promotivni materijal koji se odnosi na promociju investicionih potencijala, a posebno grb grada Loznice na kojem su slova ćirilice, kao tradicionalna vrednost, uklopljena sa modernim dizajnom.\n- Rečeno nam je da naš naš štand neguje tradicionalne vrednosti i da je iz tih razloga nosilac nagrade. Inače, pored Loznice nagrade su dobili još neki gradovi ali za drugu oblast, poput Novog Bečeja, Vršca, Niša i Novog Sada, tako da smo ponosni jer je na sajmu nastupalo 40 lokalnih samouprava. Međutim, nisu samo one bile u konkurenciji već i brojna preduzeća koja su se predstavila na sajmu. Podsećam da je naš grad već dva puta dobijao nagradu za promotivni materijal koji predstavlja investicione potenciale Loznice, a pored izuzetne posete našem štandu, čast nam je da smo dobili nagradu koja se dodeljuje već 15 godina, objašnjava Nikolić.\nInače, cilj organizovanja nastupa na sajmu „Investexpo" je da se domaćim i stranim investitorima što kvalitetnije predstave značajni planovi razvoja i projekti privrednih subjekata i lokalnih samouprava sa razvojnog aspekta, ali i sa stanovišta zaštite životne sredine i prostornog planiranja.


Rusi i nakon korone mogu boraviti u Crnoj Gori do 90 dana bez viza – Mladi Nikšića\nRusi i nakon korone mogu boraviti u Crnoj Gori do 90 dana bez viza\nDržavljani Rusije mogu, od dana ukidanja privremenih mjera kojima se zabranjuje ulazak stranaca u Crnu Goru i međunarodni saobraćaj, do 31. oktobra ove godine, ulaziti, prelaziti preko teritorije i boraviti u našoj zemlji do 90 dana u periodu od 180 dana, sa važećom putnom ispravom, bez vize.\nTo je predviđenom predlogom odluke Vlade koja će biti razmatrana na sjednici.\nDržavljani Kazahstana i Jermenije mogu, od dana ukidanja privremenih mjera, boraviti i prelaziti preko naše teritorije do 30 dana bez vize, sa važećom putnom ispravom.\nNacionalni koordinacioni tim Crne Gore je ranije saopštio da će otvaranje granica biti jedno od posljednjih popuštanja ograničenja uvedenih zbog pandemije.\n– NKT upozorava crnogorske građane da ne kreću ka Crnoj Gori putničkim vozilima bez prethodne koordinacije sa diplomatsko-konzularnim predstavništvima i podseća da sva lica koja uđu u Crnu Goru, bez obzira na način i mesto ulaska i ostale okolnosti, moraju provesti 14 dana u karantinu – saopšteno je prošle sedmice.\nU Crnu Goru tako mogu ući državljani i stranci sa stalnim boravkom, uz posredovanje diplomatsko-konzularnih predstavništava.\nNKT je 23. aprila dozvolio otvaranje marina Bar, Budva, Kotor, Luka Kumbor – Portonovi i Tivat (gatovi Jedan i Dva), ali je obavezna samoizolacija od 28 dana članova posade koju plaća ili vlasnik plovila ili koncesionar.\nCrna Gora je za strane državljane granice zatvorila 15. marta u cilju sprječavanja širenja novog koronavirusa.\nNaša zemlja je od juče, kako je saopštio Institut za javno zdravlje, nakon 68 dana trenutno bez oboljelih od COVID-19. Crna Gora je tako postala evropska zemlja koja je posljednja registrovala slučaj koronavirusa 17. marta, i prva država u Evropi u kojoj nema aktivno oboljelih pacijenata.\nKoturović: U postupak vantjelesne oplodnje mogu samo kovid negativni pacijenti


Završena rekonstrukcija ulice Josipa Slade u naselju Šušanj | Opština Bar\nPredsjednik Opštine Dušan Raičević sa saradnicima obišao je rekonstruisanu ulicu Josipa Slade u mjesnoj zajednici Šušanj, u čiju rekonstrukciju je uloženo blizu 120.000 €.\n„Čini mi veliko zadovoljstvo biti u društvu ljudi iz mjesne zajednice Šušanj i zajedno ozvaničiti kraj radova na asfaltiranju ulice Josipa Slade, vrijednosti izvedenih radova blizu 120.000 €, čija je dužina sa pripadajućim kracima 1.800 metara. Time potvrđujemo jasno opredeljenje da želimo da zajedničkim djelovanjem rješavamo višegodišnje probleme naših sugrađana u ovom naselju”, kazao je Raičević prilikom obilaska, i podsjetio na ranije izvedene radove u Šušanju.\n“Radovi na saobraćajnicama u mjesnoj zajednici Šušanj su počeli još krajem 2019, kada smo u ulice Bokeških brigada i Jelene Balšić investirali blizu 130.000 €. Početkom ove godine završili smo sa radovima u ulici Nikole R. Lekića vrijednosti investicije blizu 65.000 €. Međutim, vrijednost ove ulice je možda i najveća zato što je ovo zajednički uspjeh lokalne uprave i građana, i ja koristim ovu priliku da se prije svega zahvalim građanima ovog dijela mjesne zajednice Šušanj na donacijama u dijelu ustupljenog zemljišta”, istakao je Raičević.\nPredsjednik Opštine najavio je nastavak investicija u ovom naselju.\n“Već tokom ove godine očekuju nas radovi na značajnim projektima kao proizvod ugovorenih obaveza sa investitorima koji su zaključili ugovor i platili naknadu za komunalno opremanje. U narednim danima očekujemo nastavak radova na Ulici 13 vrijednosti preko 420.000 €, a takođe i početak izgradnje nove ulice između zone G i zone A u zahvatu DUP-a Ilino. U drugoj polovini godine nastavićemo i sa radovima na izgradnji novih saobraćajnica kojim ćemo povezati Jadransku magistralu sa saobraćajnicama koje su već izgrađene u blizini Osnovne skole „Anto Đedović“ ”.\nPredsjednik mjesne zajednice Šušanj Pešo Glavanović zahvalio je mještanima Šušanja koji su na predlog predsjednika Opštine ustupili zemljište za izgradnju ulice, čime su dali doprinos da se ulica proširi, i na taj način riješi pitanje saobraćajnice kroz naselje.\nŽeljko Glavanović, koji je u ime mještana koordinirao aktivnosti prilikom rekonstrukcije ulice, iskazao je zahvalnost za uspješno izvedene radove i prenio pozitivne reakcije mještana.\n“Sve što je planirano je i realizovano, prije svega zahvaljujući Opštini Bar. Građani su apsolutno zadovoljni onim što smo uradili”, kazao je Željko Glavanović.


VRŠNJAČKO NASILJE Otac stradalog dečaka: Da je bilo “Aleksinog zakona” NAŠ SIN BI BIO ŽIV\nDa je „Aleksin zakon“ postojao ranije, naš sin bi bio živ, a prosvetni radnici iz njegove škole ne bi radili u prosveti - kaže Bojan Janković.\nMisija: Bojan Janković za zakon zbog sina Alekse, ali i sve dece\nOtac dečaka Alekse Jankovića (14), koji se ubio 2011. godine skočivši sa zgrade nakon višemesečnog maltretiranja grupe starijih učenika OŠ „Sreten Mladenović Mika“, čekao je pet godina da u proceduru uđe inicijativa za donošenje „Aleksinog zakona“. Taj zakon bi trebalo da dopuni propuste u Zakonu o osnovama sistema obrazovanja i vaspitanja i Zakona o zaštiti prava deteta.\nAleksu su za nekoliko meseci nasilnici pretukli osam puta, pretili su mu, vređali ga, udarali mu glavu o drvo... Vođa siledžija godinu je završio sa peticom iz vladanja, a zlostavljani dečak sa trojkom.\n- Suština „Aleksinog zakona“ jeste to da se promene postojeći zakoni kako bi se efikasnije kažnjavali nasilnici vršnjaci, ali i roditelji i škole koji ne prijave nasilje. Uvodi se potpisivanje ugovora o ponašanju koji bi suspendovao nasilnike iz škole do 30 dana, a roditelji nasilnika koji se ne odazivaju na pozive škole bili bi novčano kažnjeni sa 100.000 dinara. Samo u najtežim slučajevima neprijavljivanja nasilja, kakav je bio Aleksin, postojala bi i mogućnost davanja otkaza nastavnicima i direktorima i gubitak licence - objašnjava Janković.\nOn kaže da je pozitivno iznenađen reakcijom skupštinskog Odbora za prava deteta i predsednicom Majom Gojković, koji su brzo prepoznali problem i posle sednice saopštili da će „Aleksin zakon“ biti predložen Ministarstvu prosvete kao inicijativa za promenu postojećih zakona.\n- To je početak početka usvajanja „Aleksinog zakona“, koji će, siguran sam, u konačnoj formi biti još više poboljšan - dodaje Janković.\nZar niko nije kriv?\n- Od Ministarstva prosvete zatražićemo reviziju Aleksinog slučaja jer se ne možemo pomiriti sa činjenicom da, i pored svih sudskih presuda i odluka, odgovorni iz škole i dalje bez ikakvih problema rade u istoj i čak napreduju u karijeri - kaže Bojan.\nU prekršajnom postupku škola je kažnjena sa 500.000 dinara, a tadašnja direktorka sa 50.000 dinara.


Sok od naučnih činjenica - Ekonomija - Dnevni list Danas\nPočetna » Ekonomija » Sok od naučnih činjenica\nSok od naučnih činjenica\nU želji da rezultate svojih istraživanja pretvori u koristan proizvod, Dr Marija Lesjak, između ostalog, razvija hranu na bazi voća i povrća koja pomaže pri rešavanju problema smanjene količine gvožđa u krvi\n„Uglavnom se rezultati naučnih istraživanja objavljuju u stručnim časopisima i potrebno je mnogo vremena da se oni iskoriste u razvijanju nekog proizvoda“, konstatuje Dr Marija Lesjak, vanredni profesor na Prirodno-matematičkom fakultetu Univerziteta u Novom Sadu.\n0Piše: Promo 27. novembra 2020. 12.26\nMarija Lesnjak Foto: Promo\nUpravo to je, svojim delovanjem, poželela da promeni.\n„Bilo mi je veoma krivo da niko ne iskoristi moja naučna saznanja za razvoj nečega što može da pomogne ljudima oko mene“, tvrdi.\nTako je, zajedno sa svojim koleginicama, osnovala startap kompaniju HerbElixa.\n„Proizvodimo dijetetske suplemente na bazi lekovitog bilja. Naš fokus su preparati od etarskih ulja, koji mogu da pomognu u tretmanu raznih stanja i bolesti. Tu je, između ostalog, dijetetski preparat HerbELICO, koji je efikasan u suzbijanju infekcije helikobakterijom u želucu“, govori.\nIz ovoga, rodio se još jedan startap, FeJuice, čija je ideja da realizuje hranu i sokove na bazi voća i povrća, koji može da reši anemiju nastalu kao posledicu smenjene količine gvožđa u krvi.\nDalo bi se zaključiti kako je Marija, sa dva uspešna startap projekta, prava osoba za razgovor na temu o preduzetništvu. Iz njenog ugla, biti inovator i preduzetnik, najpre je pitanje čvrste odluke.\n„Nakon toga, počinje razvoj prototipa koji treba da probaju ciljni kupci. Iz razgovora sa njima, saznaju se mnoge stvari na osnovu kojih se prototip modifikuje. Posle toga kreće nabavka sirovina i proizvodnja. Onda, naravno, sledi prodaja i marketing. Tokom celog tog procesa aktivno se radi na usvajanju novih znanja i veština, kao i na traženju izvora finansija“, objašnjava svoje startap delovanje. Podrška i razumevanje porodice se podrazumeva.\nKoraci koji slede, kada je reč o Mariji, njenom timu i proizvodima koje imaju na umu, biće širenje na inostrana tržišta.\nHelikobakterija, nauka, Preduzetnici, sokBeograd\nŽensko preduzetništvo: Moramo se usuditi i biti one koje kreiraju promene\nNa internetu skupili više od 650.000 evra


pink.rs | Vučić stigao u Mostar - sastao se sa Čovićem\nVučić stigao u Mostar - sastao se sa Čovićem\nPredsednik Srbije Aleksandar Vučić doputovao je danas posle podne u Mostar, gde se sastao sa hrvatskim članom Predsedništva Bosne i Hercegovine Draganom Čovićem.\nZa njihov susret vlada veliko medijsko interesovanje, te je ogroman broj televizijskih i novinarskih ekipa sačekao šefa srpske države ispred sedišta hrvatskog člana Predsedništva BiH.\nVučić u Mostaru sutra otvara 21. Međunarodni privredni sajam, na kojem će se Srbija, kao zemlja - partner, predstaviti kroz učešće više od 60 najjačih srpskih kompanija, kao i pratećim kulturnim programom.\nPored ekonomije i bilateralnih i regionalnih tema, predsednika u Mostaru oeekuju i značajni politički razgovori, budući da će sutra razgovarati sa Bojkom Borisovim, predsednikom Bugarske koja predsedava EU, a jedna od tema mogla bi da bude predstojeći Samit EU - Zapadni Balkan, u Sofiji.\nŠpanija je jedna od tri zemlje koje, prema dosadašnjim informacijama, neće da ucecstvuju u svojstvu članica EU ukoliko na samitu učestvuje nepriznato Kosovo, odnosno predstavnici Prištine.\nInače, predsednik Vučić je poslednji put boravio u Mostaru pre mesec dana, 6. marta, kada je učestvovao na trilateralnom sastanak članova Predsedništva BiH i predsednice Hrvatske Kolinde Grabar-Kitarović.\nVučić je, tada, pozvao privrednik na sajam u Mostaru na kom je Srbija zemlja partner.\nU Mostar, povodom Sajma privrede, dolaze i predsednik Crne Gore Filip Vujanović, i hrvatski premijer Andrej Plenković.\nPročitajte još: ĐURIĆ: Srbija želi mir, dok Tači preti puškama, priziva rat, mržnju i sukobe!\nVučić sa Čovićem: Srbija poštuje integritet i BiH i Republike Srpske, Bosna NEĆE PRIZNATI KOSOVO\nVučić i Čović o odnosima, posebno o infrastrukturnim projektima\nVučić se u Njujorku sastao sa predsednikom Palaua\nVučić: Ne govorim rečima pušaka kao što to govori Hašim Tači! (FOTO)\nVučić razgovarao sa Čovićem: Unaprediti odnose Srbije i BiH\nVučić se sastao sa Florijanom Hanom